text:
Mataupu 37
Ua faasaosaoina papatusi apamemea ma isi tusitusiga paia e aumai ai agaga i le olataga—Sa faaumatia sa Iaretō ona o lo latou amioleaga—E ao ina taofia a latou tautoga ma feagaiga faalilolilo mai tagata—Filifili faatasi ma le Alii i mea uma e te faia—E pei ona sa taitaia sa Nifaē e le Liahona, e faapea foi ona taitai atu o tagata e le afioga a Keriso i le ola e faavavau. E tusa o le 74 T.L.M.
1 Ma o lenei, lou atalii e, Helamana, ou te poloai atu ia te oe ia e ave atalafaamaumau ia na etuuina mai ia te au;
2 Ma ou te poloai atu foi ia te oe, ia e tausia se talafaamaumau o lenei nuu, e pei ona sa ou faia, i luga o papatusi a Nifae, ma tausi i le paia nei mea uma sa ou tausia, e pei lava ona sa ou tausia ai i latou; ona ua mo se afaamoemoega poto ua tausia ai.
3 Ma o apapatusi apamemea nei, ia ua i ai nei togitogiga, ia ua i ai talafaamaumau o tusitusiga paia i o latou luga, ia ua i ai le gafa o o tatou tamā, mai lava i le amataga—
4 Faauta, na valoia e o tatou tamā, e faapea o le a tausia i latou ma tuulima faasolo i lalo mai le tasi tupulaga i le isi, ma tausia ma faasaosaoina e le aao o le Alii seia oo ina o atu i atunuu, ma ituaiga, ma gagana ma nuu uma, ina ia latou iloa amealilo o i ai i luga.
5 Ma o lenei faauta, afai e tausia i latou o le a tumau pea lo latou pupula; ioe, ma o le a tumau pea lo latou pupula; ioe, ma o le a faapea foi papatusi uma ia ua i ai tusitusiga ua paia.
6 O lenei atonu e te manatu ua ou avalea i lenei mea; ae faauta ou te fai atu ia te oe, o mea elaiti ma faatauvaa e faataunuu ai mea tetele; ma o auala laiti i le tele o taimi, e faamaasiasia ai e popoto.
7 Ma e galue le Alii le Atua i aauala e faataunuu ai ona faamoemoega tetele ma faavavau; ma o eauala laiti lava e faamaasiasi ai e le Alii e popoto, ma aumai ai le olataga o agaga e toatele.
8 Ma o lenei, e oo mai i le taimi nei, o le poto o loo i le Atua ua faasaosaoina ai nei mea; aua faauta, ua latou afaalauteleina le manatu o lenei nuu, ioe, ma faatalitonu le toatele i le sese o o latou ala, ma aumai i latou i le malamalama o lo latou Atua mo le olataga o o latou agaga.
9 Ioe, ou te fai atu ia te oe, aa na leai nei mea ua i ai i nei talafaamaumau, ia ua i ai i nei papatusi, po ua le mafai e Amona ma ona uso ona efaatalitonu le tele tele o afe o sa Lamanā, i le sese o uputuu a o latou tamā; ioe, o nei talafaamaumau ma a latou iupu na aumai ai i latou i le salamo; o lona uiga, sa latou aumai i latou i le malamalama o le Alii lo latou Atua, ma ia olioli ia Iesu Keriso lo latou Togiola.
10 Ma o ai na te iloa ae le avea i latou ma auala e aumai ai le tele o afe o i latou, ioe, ma le tele foi o afe o o tatou uso ua maaa, o sa Nifaē, o e o loo faamaaa nei o latou loto i le agasala ma amioletonu, i le malamalama o lo latou Togiola?
11 O lenei o nei mea lilo e lei faailoa atoatoa mai ia ia te au i le taimi nei; o lea o le a ou taofia ai.
12 Ma atonu ua lava pe a nao na ou fai atu ua faasaosaoina i latou mo se faamoemoega poto, o se faamoemoega ua silafia e le Atua; ona ua afautua mai o ia ma le poto i luga o ana galuega uma, ma ua sasaʼo ona ala, ma o lona ala o se etaamilosaga faavavau e tasi.
13 E, ia e manatua, ia e manatua, lou atalii e, Helamana, le asaolele tele o poloaiga a le Atua. Ma ua fetalai mai o ia: eAfai e te tausia au poloaiga o le a e imanuia i le laueleele—ae afai e te le tausia ana poloaiga o le a vavae ese oe mai ona luma.
14 Ma o lenei ia e manatua, lou atalii e, ua atuuina mai nei mea e le Atua ia te oe, o ni mea ua epaia, ia sa ia tausia i le paia, ma o ni mea foi o le a ia tausia ma faasaosaoina mo se ifaamoemoega poto ua ia te ia, ina ia mafai ona ia faailoa atu lona mana i tupulaga o lumanai.
15 Ma o lenei faauta, ou te tau atu ia te oe e ala i le agaga o valoaga, afai e te solia poloaiga a le Atua, faauta, o nei mea ua paia o le a aveese mai ia te oe e le mana o le Atua, ma o le a tuu atu oe ia Satani, ina ia mafai ona ia luluina oe e pei o le aputi o saito i luma o le matagi.
16 Ae afai e te tausia poloaiga a le Atua, ma e faia i nei mea ua paia e tusa ma mea e poloaiina ai oe e le Atua, (ona e ao ona e aioi atu i le Alii mo mea uma i soo se mea e ao ona e faia ia i latou) faauta, e leai se mana o le lalolagi po o seoli e mafai ona aaveesea i latou mai ia te oe, ona ua mamana le Atua e faataunuu ana afioga uma.
17 Ona o le a ia faataunuuina ana folafolaga uma ia o le a ia faia ia te oe, ona ua ia faataunuuina ana folafolaga ia na ia faia i o tatou tamā.
18 Aua sa folafola mai o ia ia te i latou o le a ia afaasaosaoina nei mea mo se faamoemoega poto o ia te ia, ina ia mafai ona ia faaali atu lona mana i tupulaga o lumanai.
19 Ma o lenei faauta, ua ia faataunuuina se tasi faamoemoega, o le toefuataiga lava lea o le atele o afe o sa Lamanā i le malamalama o le upumoni; ma ua ia faaali mai lona mana e ala mai ia i latou, ma o le a ia faaali atu foi lona mana e ala atu ia i latou i etupulaga o lumanai, o lea o le a faasaosaoina ai i latou.
20 O lea ou te poloai atu ai ia te oe, lou atalii e, Helamana, ia e filiga e faataunuu au upu uma, ma ia e filiga i le tausiga o poloaiga a le Atua e pei ona tusia i latou.
21 Ma o lenei, o le a ou tautala atu ia te oe e uiga i apapatusi na e lua sefulu fa, ina ia e tausia, ina ia mafai ona faailoa atu o mealilo ma galuega o le pouliuli, ma a latou egaluega lilo, po o galuega lilo a ia tagata o e ua faaumatiaina, i lenei nuu; ioe, ina ia mafai ona faailoa atu i lenei nuu a latou fasiotiga tagata uma, ma faomeaga, ma a latou vetega, ma a latou amioleaga uma ma mea inosia; ioe, ma ia e faasaoina nei ifaamatalaupu.
22 Aua faauta, sa silasila le Alii ua amata ona galulue ona tagata i le pouliuli, ioe, ua latou faia faalilolilo le fasioti tagata ma mea inosia; o lea na fetalai mai ai le Alii, afai latou te le salamo o le a faaumatia ese i latou mai luga o le lalolagi.
23 Ma sa fetalai mai le Alii: O le a ou saunia mo lau auauna o Kaselema, se amaa, lea o le a susulu atu mai le pouliuli i le malamalama, ina ia mafai ona ou faailoa atu i ou tagata, o e e auauna mai ia te au, ina ia mafai ona ou faailoa atu ia te i latou galuega a o latou uso, ioe, a latou galuega lilo, a latou galuega o le pouliuli, ma a latou amioleaga ma mea inosia.
24 Ma o lenei, lou atalii e, o nei faamatalaupu na saunia ina ia mafai ona faataunuuina o le afioga a le Atua, na ia fetalai mai ai, fai mai:
25 O le a ou aaumai i fafo o le pouliuli i le malamalama a latou galuega lilo uma ma a latou mea inosia; ma vagana ai ua latou salamo, o le a ou efaaumatia ese i latou mai luga o le lalolagi; ma o le a ou aumai i le malamalama a latou mealilo uma ma mea inosia, i atunuu uma o le a fai mo i latou lenei laueleele pe a mavae atu le taimi nei.
26 Ma o lenei, lou atalii e, ua tatou vaai sa latou le salamo; o lea na faaumatia ai i latou; ma ua faapea ona faataunuu ai o le afioga a le Atua; ioe, o a latou mea inosia faalilolilo ua aumai i fafo o le pouliuli ma ua faailoa mai ia te i tatou.
27 Ma o lenei, lou atalii e, ou te poloai atu ia te oe, ia e taofi a latou tautoga uma, ma a latou feagaiga, ma a latou maliega ia latou mea inosia faalilolilo; ioe, ma o a latou afaailoga uma ma a latou mea e ofo ai ia e taofia mai lenei nuu, ina ia latou le iloaina i latou, nei o latou pauu atu foi i le pouliuli ma faaumatia ai.
28 Aua faauta, e i ai se afetuu ua i luga o lenei laueleele atoa, e faapea o le a oo mai, e tusa ma le mana o le Atua, le faafanoga i luga o i latou uma o e e faia galuega o le pouliuli, pe a oo ina latou matua atoatoa; o lea ou te manao ia le faaumatiaina lenei nuu.
29 O lea ia e taofia ai nei fuafuaga faalilolilo o a latou atautoga ma a latou feagaiga, mai lenei nuu, ma ia nao a latou amioleaga ma a latou fasiotiga tagata ma a latou mea inosia, ia e faailoa atu ia te i latou; ma ia e aoaoina i latou ia latou einosia amioleaga ma mea inosia ma fasiotiga tagata faapea; ma ia e aoao atu foi ia te i latou, ua faaumatiaina nei tagata ona o a latou amioleaga ma mea inosia ma a latou fasiotiga tagata.
30 Aua faauta, sa latou fasiotia perofeta uma a le Alii o e na o mai i a i latou e tau atu ia te i latou e uiga ia latou amioletonu; ma o toto o e na latou fasiotia sa tagi ae i le Alii lo latou Atua mo le taui ma sui i luga o i latou o e na fasiotia i latou; ma sa faapea ona oo mai ai o faamasinoga a le Atua i luga o ia tagata o e fai galuega o le pouliuli ma faapotopotoga faalilolilo.
31 Ioe, ma ia fetuuina lava e faavavau faavavau lava le laueleele ia te i latou o e faia galuega o le pouliuli ma faapotopotoga faalilolilo, e oo lava i le faaumatiaina, vagana ai ua latou salamo ae lei oo ina latou matua atoatoa.
32 Ma o lenei, lou atalii e, ia e manatua upu ua ou tautala atu ai ia te oe; aua nei e faatuatuaina atu ia fuafuaga faalilolilo i lenei nuu, a ia e aoao atu ia te i latou se ainoino e faavavau e faasaga i le agasala ma le amioletonu.
33 aTalai atu ia te i latou le salamo, ma le faatuatua i le Alii o Iesu Keriso; aoao atu ia te i latou ia latou faalotomaualalalo i latou lava ma ia eagamalu ma ia maualalalo i le loto; aoao atu ia te i latou ia tetee atu i ifaaosoosoga uma a le tiapolo, faatasi ma lo latou faatuatua i le Alii o Iesu Keriso.
34 Aoao atu ia te i latou ia aua nei faavaivai i le faia o galuega lelei, ae ia agamalu ma ia maualalalo i le loto; aua o e faapea o le a latou maua le amalologa mo o latou agaga.
35 E, ia e manatua, lou atalii e, ma aoao le apoto i lou talavou; ioe, aoao i lou talavou e tausi i poloaiga a le Atua.
36 Ioe, ma atagi atu i le Atua mo lou tausiga atoa; ioe, tuu atu i le Alii au mea uma e fai, ma soo se mea e te alu i ai ia tuu atu i le Alii; ioe, ia tuu atu ou manatu uma i le Alii; ioe, ia tuu atu alofaaga o lou loto i le Alii e faavavau.
37 aFilifili faatasi ma le Alii i au mea uma e fai, ma o le a ia taitai oe mo le lelei; ioe, pe a e taoto i lalo i le po, taoto i lalo i le Alii, ina ia mafai ona leoleo mai o ia i ou luga aʼo e moe; ma a e ala mai i le taeao, ia tuu lou loto ia tumu i le efaafetai i le Atua; ma afai e te faia nei mea, o le a sii ae oe i luga i le aso gataaga.
38 Ma o lenei, lou atalii e, ua ia te au ni upu teisi ou te fai atu ai e uiga i le mea lea ua taua e o tatou tamā o se polo, po o se faasinoala—pe sa taua e o tatou tamā o le aLiahona, o lona uiga, pe a faaliliuina, o se tapasa; ma o le Alii na sauniaina.
39 Ma faauta, e le mafai e se tagata ona faia se mea e faapea le uiga ese o le gaosiga. Ma faauta, sa saunia e faaali mai ai i o tatou tamā le ala e tatau ona latou malaga ai i le vao.
40 Ma sa galue mo i latou e tusa ma lo latou afaatuatua i le Atua; o lea, afai sa ia te i latou le faatuatua e talitonu ai e mafai e le Atua ona faia ia tusi mai e ona vae le ala e tatau ona latou ui ai, faauta, sa faia lava; o lea sa ia te i latou lenei vavega, ma le tele foi o isi vavega na faia i le mana o le Atua, i lea aso ma lea aso.
41 E ui i lea, e ui ina sa faia ia vavega i ala afaatauvaa sa faaalia ai ia te i latou galuega ofoofogia. Ae ina ua oo ina latou faapaie, ma galo ona faaaoga lo latou faatuatua ma le filiga, sa oo ina taofia ia galuega ofoofogia, ma latou le alualu i luma i la latou malaga;
42 O lea, na latou nonofo ai i le vao, pe na le malaga ai i se ala saʼo, ma puapuagatia ai i le fia aai ma le fia feinu, ona o a latou solitulafono.
43 Ma o lenei, loʼu atalii e, ou te manao ia e malamalama, ua le aunoa nei mea ma so latou faataataga; ona e pei ona sa faapaie o tatou tamā e uai atu i lenei tapasa (o lenei o nei mea ua faaletino) sa latou le manuia; ua faapea lava foi i mea faaleagaga.
44 Aua faauta, e tusa le faigofie o le uai atu i le aafioga a Keriso, lea o le a faasino mai ai ia te oe se ala saʼo e tau atu i le olioli faavavau, e pei o le faigofie i o tatou tamā ona uai atu i lenei tapasa, lea sa faasino mai ai ia te i latou se ala saʼo e tau atu i le laueleele na folafolaina.
45 Ma o lenei ou te fai atu, ua leai ea se faatusa i lenei mea? Ona e pei ona mautinoa le aumai e lenei faasinoala o o tatou tamā, i le mulimuli i ona ala, i le laueleele na folafolaina, o le a faapea foi ona ave o i tatou e afioga a Keriso, pe afai tatou te mulimuli i lo latou ala, i tala atu o lenei vanu o le faanoanoa, i se laueleele o le folafolaga ua silisili atu ona lelei.
46 E, lou atalii e, ia aua nei o tatou afaapaie ona o le faigofie o le eala; ona sa faapea ona i ai i o tatou tamā; ona sa faapea ona saunia mo i latou, ina ia mafai ona latou iola pe afai latou te tepa atu i ai; ua faapea foi ona i ai ia i tatou. Ua uma ona saunia o le ala, ma afai tatou te tepa atu e mafai ona tatou ola e faavavau.
47 Ma o lenei, lou atalii e, vaai ia e tausia nei mea paia, ioe, vaai ia e tepa atu i le Atua ma e ola ai. Alu atu i lenei nuu ma tau atu le afioga, ma ia e faamamalu. Lou atalii e, tofa.


c: text/html

text:
Te’ena Senatoa pili fa’asala ai ‘sponsor’ tagata ‘overstayer’
I le tele o mafua’aga e le lagolagoina ai e le Senate le pili na pasia e le maota o sui, lea e faasala ai sponsor o tagata mai fafo ua ova aso talu ona aumau i le teritori, na faia ai loa le faaiuga a le komiti a le Senate ina ia teena lenei tulafono seia i ai se isi taimi ona toe iloilo lea.
O lea fa’ai’uga a le Senate na faia lea ina ua maea se iloiloga a le komiti o Mataupu tau Tulafono ma Femalagaaiga, lea na molimau ai le afioga i le Loia Sili ma le Pule o le Ofisa o Femalagaaiga.
E talitonu le Senate, e i ai nisi vaega o le tulafono e tatau ona teuteu ao le’i pasia ma tuuina atu i le Ofisa o Femalagaaiga mo le faamalosia, ma o nisi o ia vaega e aofia ai le maualuga tele o le faasalaga o loo tuuina atu i sponsor, atoa ai ma le le tatau lea ona toe alu le vaega tupe lenei i le teugatupe Faalotoifale a le malo.
O le tino o le tulafono na pasia e faipule, o loo taua ai ituaiga faasalaga e lua e faasala ai sponsor na aumaia tagata mai fafo, pe afai e faamaonia ua ova aso e aumau ai le tagata mai fafo i totonu o le teritori.
O sponsor e aofia ai tagatanuu taitoatasi o Amerika Samoa, atoa ai ma pisinisi poo kamupani tua na o latou aumaia tagata mai fafo e faa faigaluega i le teritori.
Mo se faataitaiga afai o se tagatanuu sa ia sponsor ina se tagata mai fafo e maua ane ua ova ona aso, e $10 i le aso mai aso uma ua ova ai le nofo a le tagata mai fafo o le a faasala ai le sponsor, ae afai o le sponsor o se kamupani poo se pisinisi tua, e $100 i le aso mai aso uma o le a ova ai le tagata e faasala ai le kamupani poo le pisinisi.
O lenei vaega tupe e pei ona fuafuaina i le pili lea na pasia e faipule, o le a tuuina atu i se teugatupe faapitoa i totonu o le Teugatupe Faalotoifale, ma le faamoemoe e fesoasoani i le fausiaina lea o galuega tetele i totonu o le atunuu.
Na taua e le afioga i le Maopu ia Ufuti Faafetai Ieremia e faapea, e le mafai ona tumau le aofai o tagata mai fafo e faamaonia ua ova o latou aso i le teritori, ona o faaiuga lava o le tausaga e tele ina toe foi ai le toatele i o latou atunuu.
Mo se faataitaiga e pei ona saunoa Ufuti, afai e silia ma le toa afe (1,000) le aofai o tagata mai fafo ua ova aso i le teritori, o le mea mautinoa lava e oo atu loa i le masina o Tesema, ona toe foi loa lea o le toatele o i latou nei, e oo atu lava i le 500 e toe foi atu i o latou atunuu, ona faaitiitia ai loa lea o le aofai o tagata o loo ova aso e ui o loo i ai pea le silia i le toa 800 o i latou nei i totonu o le teritori o loo faasolitulafono lo latou aumau ai i le atunuu.
O se tasi o itu sa tetele i ai fesili a nisi o afioga i Senatoa, pe aisea e mafua ai ona umi le nofo a le tagata mai fafo i le teritori pe afai e maea le pemita e 30 aso na malaga mai ai, aua o le matafaioi lea a le Ofisa o Femalagaaiga, o le sailia lea ma faatonu i latou nei ina ia toe foi i o latou atunuu.
Na faamanino e Ufuti e faapea, o se tasi o faafitauli ua maitauina e lona ofisa, e uma loa le pemita na malaga mai ai le tagata mai fafo, ona le toe nofo loa lea i le fale o lana sponsor ae o le a sui le isi nofoaga e aumau ai, ma o le isi lena faigata o lenei mataupu, e ui talitonu nisi o Senatoa e le o se tulaga faigata aua e le o se atunuu tele le motu o Tutuila.
Na taua e se tasi o tamalii o le atunuu o loo ia sponsor ina foi nisi o tagata mai fafo i le teritori, na te le lagolagoina le pili a faipule e faasala ai sponsor aua e le o le sponsor le pogai o le faafitauli.
“Ou te talitonu a’u ia, o le tiute tonu lava lena a le Ofisa o Femalagaaiga, vaai poo ai le tagata mai fafo lea ua uma lona pemita, saili ma toe faafoi, e leai se mea o le a amo ai fua e le sponsor le mamafa o le sala a le tagata mai fafo,” o le saunoaga lea a lea tamalii e lei finagalo e faailoa lona suafa.
O le toatele o tagata mai fafo ia e ova aso i le teritori, o tagata lava mai Upolu ma Savaii e pei ona molimau Ufuti.

robotstxt: allowed

filter: keep


text:
O le matagofie o faiaoga asiasi o le vaaia lea o le suiga i olaga, loimata ua soloiesea, o molimau ua tuputupu ae, o tagata ua alofaina, ma aiga ua faamalolosia.
Ou uso pele, o se faamanuiaga i lo’u olaga lo tatou mafuta ai ma lagonaina le malosi o lo outou tuuto ma le alolofa mo le Alii. Faafetai mo le alofa ma le agalelei o loo outou faasoa atu i isi i aso taitasi.
I le vaitaimi o le popofou o le Aualofa i Navu, ua tatou iloa ai na femalagaai le usoga mai lea fale i lea fale, ma auauna atu le tasi i le isi, fuafuaina manaoga, auina atu meaai, tausia ē mama’i, ma faaalia le agaalofa mo tamaitai taitoatasi ma lona aiga. 1 O lea tulaga ua toe faamanatu mai ai le mau o loo maua i le Iuta: “Ia outou alofa atu i nisi ma ia faia se eseesega.” 2 A o ou mafaufau i lenei mau ma lona uiga, e liliu atu ou manatu i le Faaola ma le tele o taimi o loo talanoa mai ai nei mau i le alofa ma le agaalofa o Keriso mo tagata uma.
I le Feagaiga Fou, e tele taimi tatou te faitau ai e faapea ona “mutimutivale ai lea o [le] alofa” 3 o Keriso, i tagata a o tali atu o Ia i o latou manaoga. Sa alofa o Ia ina ua Ia silasila atu ua fiaaai i latou ma sa Ia fafagaina ai, pe ina ua mama’i ma sa Ia faamaloloina i latou, pe ina ua latou manaomia le fafagaina faaleagaga sa Ia aoao atu ia te i latou.
O le agaalofa o lona uiga o le lagonaina o le alofa ma le alofa mutimutivale i le isi tagata. O lona uiga o le lagonaina o le tigaalofa ma le manao e tuuitiitia mafatiaga o isi. O lona uiga o le faaali atu o le agalelei ma le lotoalofa i se isi tagata.
Ua poloai mai le Faaola ia tatou faia le mea na Ia faia, 4 ina ia fesui a outou avega, ina ia faamafanafana i e ua tatau i ai le faamafanafanaga, ina ia faanoanoa faatasi ma e faanoanoa, 5 ina ia fafagaina e o fia aai, asiasi i e mama’i, 6 ina ia fesoasoani i e vaivai, ia si’i ae lima o loo tautau i lalo, 7 ma ina ia “aoao le tasi i le tasi i mataupu o le malo.” 8 Ia te au lava ia o nei upu ma faatinoga e faamatalaina ai ia faiaoga asiasi —o i latou o e auauna atu i isi.
O faiaoga asiasi e tuuina atu ai i tamaitai le avanoa e tausia ai, fefaamalosia’i, ma aoao ai le tasi ma le isi. E pei lava ona tuuina atu i se aoao i le Perisitua Arona le tiutetauave o le “leoleo pea o le Ekalesia” ma ia “faatasi ai ma le faamalosia o i latou,” 9 e faaali atu e se faiaoga asiasi lona alofa e ala i le mafaufau ma le agaga tatalo i tamaitai taitoatasi ua tofia o ia e auauna atu i ai.
Ua faamanatu mai e Sister Julie B. Beck ia i tatou, “Talu ai tatou te mulimuli i le faataitaiga ma aoaoga a Iesu Keriso, o lea tatou te faatauaina ai lenei valaauga paia ia alolofa, iloa, auauna atu, malamalama, aoao atu, ma galulue e avea ma Ona sui.” 10
O le asō, ou te fia talanoa atu i ni mea se lua:
-
•
O faamanuiaga e te avatua i isi ao e auauna atu o se faiaoga asiasi.
-
•
Ma faamanuiaga e te maua a o e auauna atu i isi.
O Faamanuiaga E te Avatua i Isi ao E Auauna Atu o se Faiaoga Asiasi
O se taimi e lei mamao atu, sa ou asiasi atu ai i se vaega o tamaitai i Anchorage, Alaska. Pe tusa ma le 12 tamaitai sa i le potu ma le isi toa 6 sa auai e ala i telefoni sa faaleotele, mai aai ma taulaga o Alaska atoa. O le toatele o nei tamaitai e faitau selau maila le mamao mai le falelotu o le Ekalesia le mea e nonofo ai. Sa aoao mai e nei tamaitai ia te au le uiga o le faiaoga asiasi.
O le faia o se asiasiga patino i uso uma lava e manaomia ai le alu i se vaalele, malaga i le vaa, po o le malaga foi i se taavale i mea mamao. O le mea moni lava, o le taimi ma le tau o feoaiga na lē mafai ai ona faia ni asiasiga i fale po o aiga. E ui i lea, sa lagona e nei uso le vavalalata o la latou sootaga ona sa latou tatalo faatauanau mo le tasi ma le isi ma sa latou sailia le taitaiga a le Agaga Paia e iloa ai mea o loo manaomia e i latou, e ui lava ina sa le o taimi uma latou te i ai iina. Sa mafai ona latou fesootai i le telefoni, Initoneti, ma le meli. Sa latou auauna atu ma le alofa ona sa latou osifeagaiga ma le Alii ma mananao e faamanuia ma faamalolosia o latou uso.
O le isi soa tuuto o faiaoga asiasi i le Ripapelika Temokarasi o Congo, sa matua mamao se mea e savavali ai e asi se tamaitai ma lana pepe. Sa saunia ma le agaga tatalo e nei uso se savali ma sa la fia iloa pe mafai faapefea ona la faia se eseesega i le olaga o lenei tamaitai pele sa la asia. Sa matuai fiafia le tamaitai i le la asiasiga. I lona lagona, o le la asiasiga sa o se savali mai le lagi na tuuina mai faapitoa mo ia. Sa faagaeetia ma faamanuiaina uma le tamaitai, o lona aiga, ma faiaoga asiasi, a o feiloai ai faiaoga asiasi i lona fale. O le savaliga umi sa le’i foliga mai o se osigataulaga. Sa i ai i nei faiaoga asiasi le agaalofa, ma faia ai se eseesega mo le lelei, ma faamanuiaina ai le olaga o lenei tamaitai.
O nofoaga mamao, o tupe alu, ma tulaga i le saogalemu e faia e le tagata lava ia, o le faigata o fesootaiga faalemasina i nisi o eria o le Ekalesia, ae peitai e ala mai i le mana o faaaliga faaletagata lava ia, e maua ai e uso o e saili moni ia alolofa atu i le tasi ma le isi, ma o loo tausia ma faamalosia le tasi ma le isi, ni auala anoa e faataunuu ai lenei valaauga mai le Alii.
O se peresitene musuia o le Aualofa e soalaupule ma lona epikopo ma faia i le agaga tatalo tofiga o faiaoga asiasi e fesoasoani ia te ia i le vaaiga ma le tausiga o tamaitai taitoatasi o le uarota. Pe a tatou malamalama i lenei faiga o le fefautuaa’i ma faaaliga, ua tatou malamalama lelei foi i lo tatou tiutetauave taua o le auauna atu ma mafai ona faalagolago atili atu i le Agaga e taialaina a tatou taumafaiga.
O au foi o se tasi e asia le toatele o tamaitai i masina taitasi ma e ou te faailoa atu ma le fiafia i se faailoga o le mapusela, “Ua uma la’u asiasiga!” Ia atonu la, o le vaega lea na ou lipotia atu ua maea, ae afai ua na o le pau lena o le mafuaaga ou te faia ai, oka se faaletonu.
O le matagofie o asiasiga a faiaoga asiasi e le o le vaaia o le 100 pasene i lipoti faalemasina; o le matagofie o faiaoga asiasi o le vaaia o suiga i olaga, loimata ua soloiesea, molimau ua tuputupu ae, tagata ua alofaina, aiga ua faamalolosia, tagata ua faafiafiaina, o e fiaaai ua fafagaina, o tagata mama’i ua asia, ma i latou o e faavauvau ua faamafanafanaina. O le mea moni, e le taitai uma ona fai asiasiga aua o taimi uma lava tatou te vaavaaia ma faamalolosia ai.
O le isi faamanuiaga o le faia o asiasiga o le faateleina ai lea o le lotogatasi ma le alofa. Ua fautua mai tusitusiga paia i le auala e ausia ai: “Na ia poloai atu foi ia te i latou … ia latou faamoemoe i le mea e tasi ona ua tasi i le faatuatua ma le papatisoga ua tasi, ma ua fusifusia faatasi o latou loto i lotogatasi ma le fealofani.” 11
E toatele ni tamaitai ua lipoti mai e faapea, o le pogai na latou toe foi mai ai i le Ekalesia, ona o se faiaoga asiasi faamaoni sa alu atu pea lava pea i masina taitasi ma auauna atu ia i latou, laveai mai i latou, ma alofagia i latou, ma faamanuiaina i latou.
O isi taimi o le savali o le mea aupito taua lea e mafai ona e faasoa atu i se asiasiga faapitoa. O nisi tamaitai e itiiti lava se tausiga faaleagaga latou te maua i o latou olaga ae vagana ai le savali o le a e molimoliina atu. O Savali a Faiaoga Asiasi i le Liahona o ni savali faaletalalelei lea e fesoasoani i tamaitai taitasi e faateleina ai lona faatuatua, faamalosia lona aiga, ma faamamafa atu le auaunaga lima foai.
I nisi taimi o le faamanuiaga e aupito taua i lau asiasiga o le tau lava o le faalogo. O le faalogo e aumaia ai le mafanafana, malamalama, ma le faamalologa. E i ai foi se taimi atonu e manaomia ai le afe i luga o lima o lou laei ae e alu atu e galue i totonu o le fale pe fesoasoani e faana se tamaitiiti o tagi.
O Faamanuiaga E Te Maua a o E Auauna Atu I Isi
E tele faamanuiaga e te naua pe a e auauna atu i isi. Sa ou faapea i nisi o taimi, “Oi, e tatau ona faate’a la’u asiasiga!” (O taimi na sa galo ai ia te au sa ou asiasi ma aoaoina tamaitai. O taimi na sa ou mafaufau ai o se avega mamafa [le faia o le asiasiga] nai lo o se faamanuiaga.) Ou te faapea atu ma le faamaoni, a ou alu ou te asiasi, o taimi uma lava e lelei ai o’u lagona. Sa siitia, alofaina, ma faamanuiaina ai a’u, e masani lava e sili atu nai lo le uso sa ou asia. E faateleina lo’u alofa. E faateleina lo’u naunau e auauna atu. Ma e mafai ona ou iloa o se auala matagofie tele lenei ua fuafuaina e le Tama Faalelagi tatou te vaavaaia ai ma tausia ai le tasi ma le isi.
O isi faamanuiaga o le avea ma se faiaoga asiasi, tatou te iloa ai ma faauo ai ia i latou semanu tatou te le masani i ai. E i ai taimi e mafai ai ona avea i tatou ma se tali i talosaga a se isi. Ma le isi, o faaaliga faaletagata lava ia ma aafiaga faaleagaga e vavalalata le sootaga ma faiaoga asiasi.
Sa ou maua nisi o aafiaga e sili ona faalotomaulaloina ai, fiafia, ma faaleagaga i lo’u olaga a o ou saofai ai i totonu o fale o tina o le matou uarota ma vaega eseese i le lalolagi. Sa matou aoaoina le talalelei i le tasi ma le isi. Sa matou fetagisi faatasi, sa matou talie faatasi, sa matou foiaina faatasi ni faafitauli, ma na siitia ma faamanuiaina ai au.
O se tasi afiafi, e lata i le faaiuga o le masina, sa ou sauni ai ou te malaga ae ou te le’i asiasi atu lava i se tasi o o’u uso. Na fai si leva o le afiafi. E le’i faatulagaina se taimi ou te asia ai. Ou te le’i telefoni foi i ai. Sa leai sa’u paga. Ae sa tonu ia te au e taua lo’u asiasi atu i la’u uo o Siuli. O le tama teine a Siuli e igoa ia Asalei na fanau mai ma se faama’i o le vaivai o ponaivi. E ui lava ina sa toeitiiti atoa le ono o tausaga o Asalei, ae sa tino laitiiti lava ma sa le tele ni mea na mafai ona ia faia e ese mai le faaminoi o ona lima ma tautala. E taoto i luga o se pa’u fulufulu mamoe mālū i le aso atoa, i aso uma. O Asalei o se teineitiiti e mata fiafia, ma e ou te fiafia lava ou te faatasi atu ia te ia.
O lenei afiafi faapitoa ina ua ou taunuu atu i le fale, sa valaaulia au e Siuli ou te alu atu i totonu ma sa valaau mai Asalei, e i ai se mea sa manao e faaali mai ia te au. Sa ou alu atu i totonu ma ou tootuli i luga o le fola i le isi itu o Asalei ae o lona tina i le isi itu. Sa faapea mai Asalei, “Vaai foi i le mea e mafai ona ou faia!” Ma faatasi ai ma sina fesoasoani laitiiti a lona tina, sa mafai ai e Asalei ona faatafa ma toe taliaga. Na toetoe atoa le ono o tausaga na taumafai ai ia ausia lenei sini matagofie. A o ma patipati ma faamalosiau atu ma talie ma fetagisi faatasi i lenei mea faapitoa, sa ou faafetai ae i le Tama Faalelagi ona sa mafai ona ou asiasi atu ma ou le misia ai lenei mea maoae na tupu. E ui lava ina ua leva tausaga talu mai lena asiasiga ma ua faapea foi ona maliu le tamaitai lalelei o Asalei, ae o le a faavavau pea ona ou faafetai ona sa ou maua lena aafiaga faapitoa faatasi ma ia.
O lo’u lava tina pele sa avea o se faiaoga asiasi lelei ma tuuto mo le tele o tausaga. Sa mafaufau pea lava pea o ia i ni auala e mafai ona ia siitia ai ma faamanuia ai aiga sa ia asia. Sa faapitoa ona ia gauai atu i fanau a tamaitai sa ia asia ma le faamoemoe e faamalolosia ai aiga. Ou te manatua se tasi tamaitiiti e lima tausaga sa tamoe atu i lo’u tina i le lotu ma faapea atu, “O oe o lo’u faiaoga asiasi. Ou te alofa ia te oe!” O le avea o se vaega o soifuaga o tamaitai lelei ma o latou aiga o se faamanuiaga lea i lo’u tina.
E le o aafiaga uma e faatatau i faiaoga asiasi e lelei ma manaia. O nisi taimi e faigata ai, e pei o le asia o se aiga e faaletaliaina lelei ai oe, po o le taimi e faigata ai ona feiloai i se uso e pisi tele. E ono umi atu se taimi e fausia ai se mafutaga lelei ma nisi o uso. Ae a tatou saili moni e alolofa atu, tausia, ma tatalo mo le uso, o le a fesoasoani mai le Agaga Paia ia i tatou e saili se ala e tausia ma faamalosia ai o ia.
O Peresitene Thomas S. Monson e maoae tele i le auauna atu e pei ona sa faia e le Faaola. E masani ona maua atu o ia o asiasi ma fesoasoani atu i isi. Na ia saunoa e faapea: “Ua siomia i tatou e i latou e manaomia lo tatou gauai atu, la tatou faamalosiau atu, la tatou lagolagosua, la tatou faamafanafanaga, ma lo tatou agalelei … O i tatou o aao o le Alii i luga o le fogaeleele, faatasi ma le poloaiga e auauna atu ma sii a’e Ana fanau. O loo faalagolago mai o Ia ia i tatou taitoatasi.” 12
“Ma e leai se tasi e mafai ona fesoasoani i lenei galuega vagana o le a lotomaulalo o [ia] ma tumu i le alofa, o i ai le faatuatua, faamoemoe, ma le agaalofa, e faautauta i mea uma i soo se mea lava o le a tuuina atu i [lana] tausiga.” 13
Ua tuuina mai tamaitai tatou te asia ma aoaoina i la tatou tausiga. Ia tatou alolofa ma agalelei atu ma o le a faia ai se eseesega ia i latou o e ua tuuina mai tatou te tausia.
Uso e, ou te alofa ia te outou. Ou te tatalo ia outou lagonaina le alofa o lo tatou Tama Faalelagi ma lo tatou Faaola, o Iesu Keriso. Ou te molimau atu ia te outou o loo soifua le Faaola, i le suafa o Iesu Keriso, amene.
Faaali Mau Faasino
-
1. Tagai Jill Mulvay Derr, Janath Russell Cannon, ma Maureen Ursenbach Beecher, Women of Covenant: The Story of Relief Society (1992), 32–33.
-
2. Iuta 1:22.
-
3. Mataio 9:36; 14:14.
-
4. Tagai i le Ioane 13:15.
-
5. Tagai i le Mosaea 18: 8–9.
-
6. Tagai i le Mosaea 4:26.
-
7. Tagai i le Mataupu Faavae ma Feagaiga 81:5.
-
8. Mataupu Faavae ma Feagaiga 88:77.
-
9. Mataupu Faavae ma Feagaiga 20:53.
-
10. Julie B. Beck, “O Le Aualofa: O Se Galuega Paia,” Liahona, Nov. 2009, 113.
-
11. Mosaea 18:21.
-
12. Thomas S. Monson, “O Le a Se Mea Ua Ou Faia mo Se Tasi i le Aso?” Liahona, Nov. 2009, 86.
-
13. Mataupu Faavae ma Feagaiga 12:8.


text:
Lagolago malo le tatau lea ona toe fa’afo’i fanua o aiga
E ui na taua e le Loia Sili ia Fepulea’i Ripley ma le Sui Failautusi o le Ofisa o Mataupu Tau Samoa ia Nanai Afuola, lo la lagolagoina o le pili lea ua taoto i luma o le maota o sui, e toe faafoi atu ai fanua a aiga ua le toe faaaogaina e le malo, peitai na la taua, le tatau foi ona vaavaai alofa nei aiga, i le malo, i le tau sailiga o nisi alagatupe e atina’e ma faaleleia ai ana tautua mo le atunuu.
O le tulafono taufaaofi lea a le maota o sui na faaulufale e afioga i alii faipule ia Vaamua Henry Sesepasara ma Tapumanaia Galu Satele Jr.
O le aano o lenei tulafono o lo o taua ai e faapea, afai e i ai ni vaega o fanua o aiga sa tuuina atu mo le malo, ae ua le fa’aaogaina e le malo i le mafuaaga na foa’i atu ai ia fanua, e tatau ona toe faafoi fanua o aiga e faaaoga mo nisi atina’e aoga.
Na saunoa Nanai e faapea, o se tasi lenei o mataupu tuga e masani ona o’o atu i luma o le Ofisa o Mataupu Tau Samoa, ma e umi se taimi e lalafo i ai le Ofisa ma sui o aiga i le tau faatoa filemuina o faafitauli e tutupu mai ai.
“Ou te lagolagoina le aano o le tulafono, pau le itu e ao foi i le Fono ona toe silasila toto’a i ai, afai ae manaomia e le malo ni fanua e tua i ai i le lumana’i, o fea o le a sulu i ai le malo pe afai o le a toe faafoi fanua o aiga,?” o le saunoaga lea a Nanai.
Na faatepa e Nanai le komiti i fanua a lona aiga lea foi o lo o faaaoga e le malo i nisi o fuafuaga, ma e ui e le o le mafuaaga tonu lea na ala ai ona tuu atu e tuaa eleele o le aiga i le malo, peitai o lea ua fausia ai se tasi o atina’e aoga a le malo e pei ona i ai le faleaoga i totonu o le latou nuu.
O le lagona lava foi lea o le loia sili ina ua ia saunoa e uiga i le aano o le tulafono. Saunoa Fepulea’i, e ui na te lagolagoina le toe faafoi atu o fanua a aiga pe afai ua le faaaogaina e le malo, ae tatau foi i aiga ona vaavaai i mataupu faapenei aua o fanua nei e tua i ai le malo.
Saunoa Fepulea’i, o le malosi o loo uu e le malo i le taulimaina o mataupu faapenei, aemaise ai lava pe afai o le a maua mai ai e le malo se vaega tupe mai le fanua lea e fesoasoani ai i le tulaga manuia mo aiga.
O se tasi o faataitaiga sili na tuuina atu e Tapumanaia e faatatau i fanua ua ese le auala ua faaaoga i ai, o le fanua lea o loo fautuina ai le Bowling Alley i Tafuna. Fai mai Tapumanaia, e ese le faamoemoe na mafua ai ona tuuina atu le fanua lea mo le malo, peitai e lua pisinisi ia ua fausia ai i luga i le taimi nei, e aofia ai ma le fale e faatau atu ai ma pia, peitai i lalo o le tulafono o loo faasaina ai le faatauina atu lea poo le taumafaina foi lea o se ‘ava malosi i soo se fanua o le malo.
E lei tali le loia sili i le mataupu lea, pau lana saunoaga, e le o ia te ia aiaiga o le feagaiga e uiga i le fanua lea, ae atonu o loo i ai se aiaiga e aofia ai ma le faatuina o le falepia e pei ona faasea i ai le alii faipule.
Na aumai e le alii faipule ia Larry Sanitoa le mataupu tau fanua i Fagaima lea o loo vavao ai nei le aiga ma le malo e fai ma faataitaiga o le mataupu lenei, peitai na fautuaina e le loia sili le maota ina ia faatuatuana’i mataupu ma tulaga ua tuana’i, ae agai i luma galuega mo se manuia o le atunuu.
O is atugaluga mai faipule, o nisi o fanua ua penefiti ai tagata ma pisinisi, pe afai e lisi atu e le malo i le kamupani le fanua i le $10 i le masina mo se faataitaiga, ae nofo le kamupani tua lea ma toe lisi le fanua lava lea i le isi kamupani i le $2,000 i le masina, o lona uiga o loo tele atu le tupe a le kamupani tua o loo maua i le fanua nai lo le malo.
Saunoa Nanai, o le tiute o le fono o le vaavaai lea o auala e manuia ai le malo ma le atunuu, afai e silasila atu le fono o le fanua lea e maua ai se isi vaega tupe mo le malo, saili auala e mafai ai ona faataunuu lena fuafuaga.
Ua taoto atu nei le pili i le komiti mo sana faaiuga.


text:
Samoa e lo’u atunu’u pele i le loto
Samoa e lo’u atunu’u pele i le loto e
e mitamita lo’u agaga ia te oe
O ou vaitafe lemu ma le sami e i’ila
pe a suluia maia le masina
O atumauga fa’asolosolo
E lafoia lona paoloi vaituloto
ae ou folaulau ai ma ou lagilagi pese
ma ou fa’alogo i le tausani o manu lele
Samoa e, ou te alofa tele ia te oe
E mitamita lo’u agaga ia te oe
Tiga na ou malaga i atunu’u o Papalagi
ae le galo mai Samoa ma ona masani
E maua fua talo ma fa’i, ulu ma ufi ma palusami
ma fa’i sina i’a e ina’i ai
O tagata uma e fealofani
e alolofa fua i so’o se tasi
E leitioa molimau mai le tasi tusitala
O Samoa o le Penina o lenei vasa
Samoa e, ou te alofa tele ia te oe
E mitamita lo’u agaga ia te oe


text:
Mataupu 32
E tautatala agelu i le mana o le Agaga Paia—E tatau i tagata ona tatalo ma maua le malamalama mo i latou lava mai le Agaga Paia. E tusa o le 559–545 T.L.M.
1 Ma o lenei, faauta, oʼu uso pele e, ou te manatu ua outou tau mafaufau ifo i o outou loto e uiga i mea e tatau ona outou faia pe a uma ona outou ulu atu i le ala. Ae, faauta, aisea ua outou tau mafaufau ifo ai i nei mea i o outou loto?
2 Tou te lē manatua ea na ou fai atu ia te outou a uma ona outou amaua o le Agaga Paia o le a mafai ona outou tautatala i le egagana a agelu? Ma o lenei, e faapefea ona mafai ona outou tautatala i le gagana a agelu vagana ai ua ala mai i le Agaga Paia?
3 E tautatala aagelu i le mana o le Agaga Paia; o le mea lea, latou te fetalai mai afioga a Keriso. O le mea lea, na ou fai atu ai ia te outou, ia etaumamafa fiafia i afioga a Keriso; aua faauta, o afioga a Keriso o le a taʼu mai ai ia te outou mea uma e tatau ona outou faia.
4 O le mea lea, o lenei, a uma ona ou tautala atu o nei upu, afai tou te lē malamalama i ai, e pogai ona tou te alē ole atu, pe tuʼituʼi atu; o le mea lea, ua lē aumaia ai outou i le malamalama, ae o le a outou fano i le pouliuli.
5 Aua faauta, ou te toe fai atu i te outou afai tou te ulu atu i le ala, ma maua le Agaga Paia, o le a faaali mai e ia ia te outou mea uma e tatau ona outou faia.
6 Faauta, o le mataupu faavae lenei a Keriso, ma e lē toe i ai se isi mataupu faavae e tuu mai seia mavae ona ia afaaali mai o ia lava ia te outou i la le tino. Ma pe a ia faaali mai o ia lava ia te outou i la le tino, o mea uma o le a fetalai mai ai o ia ia te outou, ia outou faia.
7 Ma o lenei, o aʼu o Nifae, e lē mafai ona ou fai atu ni isi upu; ua taofia e le Agaga loʼu tautala atu, ma tuua ai aʼu ou te faanoanoa ona o le alē talitonu, ma le amioleaga, ma le valelea, ma le ua maaa o tagata; ona latou te lē fia saili le poto, pe fia malamalama i le poto silisili, e ui ina tuu mai ia te i latou i le emanino, e tusa ma le manino e mafai ona oo i ai se upu.
8 Ma o lenei, oʼu uso pele e, ua ou vaai atu o loo outou tau mafaufau pea i o outou loto; ma ou te faanoanoa lava ona o le tatau ona ou tautala atu e uiga i lenei mea. Ona a na tou faalogologo i le Agaga ua ia aoaoina le tagata ia atatalo, po ua outou iloa e tatau ona outou tatalo; ona e lē aoaoina e le eagaga leaga se tagata ia tatalo, ae na te aoao atu ia te ia e lē tatau ona tatalo o ia.
9 Ae faauta, ou te fai atu ia te outou e ao ina outou atatalo e lē aunoa, ma ia lē faavaivai; ma ia outou lē faia se mea mo le Alii vagana ai ua outou tatalo muamua atu i le Tamā i le esuafa o Keriso, ina ia faapaiaina e ia lau galuega mo oe, ina ia mafai ona avea lau galuega mo le imanuia o lou agaga.


text:
Tutu pasi aoga a le ‘Special Education’ ua leai ni kesi
Na avea le le feoa’i o pasi aoga a le Vaega o le Special Education e piki fanau aoga o lo o i ai manaoga faapitoa, mo le lua aso, ma itu na faasea ai le toatele o matua, na aofia ai ma ni matua na valaau mai i le Samoa News i le taeao ananafi ao le’i taina le itula e 8:00, ma faailoa mai le faaletonu ua tulai mai, ua le mafai ona piki a latou fanau i le aoga ona ua leai ni kesi o pasi aoga.
“O lea ua lua aso e le o pikiina la’u tama i le aoga, ae fesili atu i ai ananei (taeao ananafi) pe aisea ua le sau ai le pasi aoga ae fai mai ua leai se kesi o le pasi, o a nei ituaiga faamatalaga tuulafoa’i faapenei ae ua le saili e latou se auala e foia ai le faafitauli,” o le saunoaga lea a se tasi o tina mai Aua
“Ana ni a latou fanau ia o lo o i ai manaoga faapitoa o le tino, ua leva ona pisi e su’e se auala e ave ai i le aoga, talu ai e le o ni a latou fanau, atonu o le mafuaaga lea ua le manatu mamafa ai le Ofisa i le faatinoina o a latou tiute,” o le saunoaga lea a le isi tina ma lona loto tiga tele i le mea ua tupu.
O se tasi o itu na faaalia e matua na faasea lo latou le fiafia, e fesili atu i le Ofisa pe i ai sa latou fuafuaga i se auala e foia ai le faafitauli, ae tuu atu e ni isi o le aufaigaluega tala le manuia i luga o le telefoni, ae ina ua toe valaau atu i ai i le telefoni ua le toe tali mai se isi.
E toalua sui o le Vaega a le Special Education i Matafao na talanoa i ai le Samoa News, o le alii pule i le vaega o Femalagaaiga, le susuga ia Tafaevalu Aumoeualogo, ma le alii o lo o faauluulu i ai le vaaiga o pasi aoga e le’i finagalo e faailoa lona suafa.
Na taua e le alii lea e faauluulu i ai pasi aoga a le Ofisa e faapea, na mafua ona le fealua’i le pasi aoga e piki mai fanau i aso e lua ua mavae atu, ona ua leai ni kesi o pasi.
Na taua e le alii lea e faapea, ua leva ona tuuina atu lana talosaga i le Ofisa mo ni ‘coupon’ e utu ai pasi aoga i le vaiaso na te’a nei, peitai e oo mai lava i le taimi nei e le’i taunuu atu.
“O ananafi (aso Gafua) na valaau mai ai nai ave pasi ia te a’u, ua le lava kesi o pasi e piki mai ai tamaiti aoga, o lea na ou faia ai loa le faaiuga, e sili pe a tutu pasi aua nei pikiina maia tamaiti aoga, ina ne’i sau se pasi pe i luga o le auala, ona tulai mai ai lea o se faaletonu i tamaiti, ona o nai tamaiti e i ai manaoga faapitoa o le tino, e le tatau foi ona tupu se faaletonu faapea i luga o le auala,” o le faamalamalamaga lea a le sui o le Ofisa.
Na faamaonia e le alii lea ni isi o matua sa telefoni atu ma faasea e faatatau i le faafitauli ua tulai mai, peitai na te le tete’e i faasea a matua e faatatau i le faaletonu ua tulai mai, ae i ai lona talitonuga, a le faateia foi le latou Ofisa i mea faapenei e le taitai ona gaioi.
Ae peitai, na te’ena e le susuga Aumoeualogo le i ai o se faaletonu i pasi aoga ma matua o fanau aoga. “E leai se pasi aoga o tu, o lo o feoa’i uma pasi aoga e piki mai fanau aoga, e le gata o ananafi (aso Gafua) ae faapena foi ma le aso (ananafi),” o le saunoaga lea a Aumoeualogo.
Ina ua fesiligia Aumoeualogo pe sa i ai ni matua na telefoni faasea atu i le Ofisa e faatatau i lenei mataupu, na tali le alii pule e faapea, “e leai ni matua na valaau mai, se’i vagana ai lava le ave pasi e toatasi na vili mai ananafi fai mai ua leai se kesi o lana pasi, lea la na ou fai ai loa i ai, e sau i le Ofisa o nei (ananafi) lea e maua ai coupon mo le kesi o lana pasi,” o le saunoaga lea a Aumoeualogo.
Ina ua fesiligia le afioga i le Faatonusili o Aoga ia Vaitinasa Dr. Salu Hunkin-Finau e faatatau i lenei mataupu, sa ia taua ai e faapea, e lei oo atu ni faasea i lona ofisa mai matua poo le Vaega a le Special Education e faatatau i ni pasi aoga ua leai ni kesi.
Fai mai Dr. Salu, “E le tatau ona tupu se mea faapena o lea lava e i ai kesi mo pasi aoga a le matagaluega.”
Na taua e le alii faipule mai Aua ia Faimealelei Anthony Allen e faapea, ua toatele matua o lona itumalo ua faasea atu i lona ofisa e faatatau i le mataupu lea, ma o se mataupu foi e le tatau ona tupu.
Na taua e le alii faipule e faapea, e le tatau ona tulai mai lea ituaiga faaletonu i le Vaega o Special Education a le Ofisa o Aoga, aua o lo o faatupe mai e le feterale vaega uma o le latou tautua.
Na taua e le alii faipule lona faanoanoa tele, ona o le tulai mai o lenei faafitauli i fanau aoga, ma tulai mai ai loa le tulaga le sa’o o le malolo o ave pasi ua le faia o latou tiute, e ui o lo o totogi pea i latou mo tiute ua latou le faia.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Fuafua ma se Faamoemoega
Fesili atu
Fai ni fesili e iloa ai manaoga ma mea e fiafia i ai.Faamatalaga
Fautua
Fefautuaai faatasi e uiga i le auala e fetaiai ai ma manaoga ma mea e fiafia i ai.Faamatalaga
Fuafua
Fuafua ni gaoioiga e faatatau i la outou talanoaga.Fatu Sau Oe Lava Ia
Fou
- Faaopoopo i le Fuafuaga
Ou te mulimuli ia Iesu Keriso
Faataitai e tali fesili masani e uiga i le talalelei i ni vaega.
- Faaopoopo i le Fuafuaga
Po taalo e sao le faiga
Aoao e uiga i se taaloga e fou i le vaega po o le aoao o ni tomai mo le faaleleiga o se taaloga masani.
E i ai se manatu lelei mo se gaoioiga?Faasoa atu
Vaega o Gaoioiga
Auauna atu19
Galuega Faafaifeautalai15
Matafaioi o le Lumanai21
Malumalu ma Talafaasolopito o Aiga9
Fesootaiga ma Fegalegaleaiga22
Taaloga, Tolauapiga, ma Fafo11
Ata, Musika, ma Siva17
Malosi Faaleagaga13
Soifua Maloloina Faaletino12
Gaoioiga Faalesiteki ma Siteki e Tele ua Tuufaatasi21


text:
O faifeautalai uma, talavou ma matutua atu, e auauna atu ma le faamoemoe e tasi ia faaleleia olaga o isi tagata.
Ou uso e ma tuafafine pele, ma uo, e faatalofa atu ma momoli atu o matou alofaaga ia te outou uma taitoatasi. Ua faagaeetia lava i tatou i le faasilasilaga a Peresitene Monson i lenei taeao, lea ua fetuunai ai tausaga amata o le galuega faafaifeautalai i le 18 mo alii talavou ma le 19 mo tamaitai talavou. O lenei avanoa, o le a tele atu ai talavou e olioli i faamanuiaga o se misiona.
E lua tausaga talu ai ma ua toe faamautu malosi mai i lenei taeao, ua tautino mai ai e Peresitene Monson “o alii talavou agavaa ma gafatia uma, e tatau ona sauniuni e ave se misiona. O le galuega faafaifeautalai o se tiute faaleperisitua—o se matafaioi ua faamoemoeina e le Alii mai ia i tatou, o ē ua tele naua mea ua tuu mai i ai.”1 O lea foi ua ia toe faamalamalama mai mo tuafafine talavou, o le misiona o se avanoa ua taliaina, ae e le o se tiutetauave. Ma ua toe valaaulia ai foi nisi ulugalii matutua se toatele e faamisiona.
O tapenapenaga mo se misiona e taua. O le misiona o se faatinoga ofofua o le auaunaga i le Atua ma tagata. E lagolagoina e faifeautalai lena avanoa i a latou lava tupe. E mafai foi ona lagolago i ai matua, aiga, o uo, ma le au faisaofaga i le Tupe Lautele mo Faifeautalai. O faifeautalai uma, talavou ma matutua atu, e auauna atu ma le faamoemoe e tasi ia faaleleia olaga o isi tagata.
O le faaiuga e auauna atu i se misiona o le a faafuaitino ai le taunuuga faaleagaga o le faifeautalai, o lona toalua, ma a la’ua fanau mo tupulaga a sau. O se manao e auauna atu o se fua faalenatura lea o le liua, agavaa, ma le sauniuniga a se tagata.
I lenei aofia tele i le salafa o le lalolagi, e toatele outou e le o ni tagata o Le Ekalesia a Iesu Keriso o le Au Paia o Aso e Gata Ai, ma e itiiti foi sina mea tou te silafia e uiga ia i matou ma a matou faifeautalai. O loo outou faafofoga ma maimoa mai ona o lo outou fia iloa atili e uiga i Mamona, ma mea e aoao atu e faifeautalai. A o outou aoao atili e uiga ia te i matou, o le a outou iloa ai e tutusa lava le tele o o tulaga faatauaina. Matou te fautua atu tou te teu pea mea uma e lelei ma moni, ona tagai ane lea pe mafai ona matou faaopoopo atu nisi mea. I lenei lalolagi ua tumu i luitau, tatou te manaomia ai le fesoasoani mai lea taimi i lea taimi. O le tapuaiga, upumoni e faavavau, ma a matou faifeautalai, o ni vaega taua ia o lena fesoasoani.
Ua tolopo e a matou faifeautalai a latou a’oga, galuega, tafaoga faamasani mo faaipoipoga, ma isi mea uma e masani ona faia e talavou matutua i lenei vaitau o le olaga. Mo le 18 i le 24 masina, latou te tuu ese ai mo se taimi, ona o lo latou naunautaiga loloto e auauna atu i le Alii.2 O nisi o a matou faifeautalai e auauna atu i le matutua o o latou soifua. Ou te iloa ua faamanuiaina ai o latou aiga. I lo matou lava aiga, e toavalu o loo faamisiona tala’i i le taimi nei—e toatolu afafine, o o latou taitoalua, tasi le afafine o lo’u afafine, ma le atalii o lo’u afafine.
Atonu e tuufesilisili nisi o outou e uiga i le igoa Mormon. O se igoa ua faaigoa ai i matou e nisi. E le o lo matou igoa tonu lena, e ui ina ua lauiloa i matou o Mamona. O le upu e sau mai se tusi e paia ua ta’ua o le Tusi a Mamona.
O le igoa moni o le Ekalesia o le, O Le Ekalesia a Iesu Keriso o le Au Paia o Aso e Gata Ai. O le uluai Ekalesia a Iesu Keriso ua toefaatuina. A o soifua ai o Ia i le lalolagi, sa Ia faatulagaina Lana Ekalesia. Sa Ia tofia Aposetolo, o Fitugafulu, ma isi taitai ia sa Ia tuu atu i ai le pule o le perisitua e galulue ai i Lona suafa.3 Ina ua mavae atu Keriso ma Ana Aposetolo, sa suia e tagata sauniga ma aoaoga faavae. Sa leiloloa le uluai Ekalesia ma le perisitua. Ina ua mavae Tausaga o le Pogisa, ma i lalo o le taitaiga a le Tama Faalelagi, sa toe aumaia ai e Iesu Keriso Lana Ekalesia. O lea la ua toe ola nei, ua toefuatai mai, ma o loo faagaoioia i lalo o Lana taitaiga paia.4
Matou te mulimuli i le Alii o Iesu Keriso ma aoao atu e uiga ia te Ia. Ua matou iloa, ina ua mavae Lona manumalo mamalu i le oti, sa faaali atu le Alii toetu i Ona soo i le tele o taimi. Sa latou talisua faatasi ma i latou. Sa latou savavali faatasi. A o lei oo i Lona Afio A’e faaiu, sa Ia poloaiina i latou e “O atu … ma aoao atu i nuu uma, ma papatiso atu ia te i latou i le suafa o le Tama, ma le Alo, ma le Agaga Paia.”5 Sa usitaia e Aposetolo lena faatonuga. Sa latou valaauina foi isi e fesoasoani ia te i latou e faataunuu le poloaiga a le Alii.
O le taimi nei, i lalo o le taitaiga a aposetolo ma perofeta i ona po nei, ua tuuina atu foi lena lava poloaiga i faifeautalai a Le Ekalesia a Iesu Keriso o le Au Paia o Aso e Gata Ai. O loo auauna atu na faifeautalai i atunuu e sili atu ma le 150. I le avea ai o ni sui o le Alii o Iesu Keriso, latou te taumafai e faataunuu lena poloaiga paia—na faafouina i o tatou taimi e le Alii lava Ia—e avatu le atoaga o le talalelei i atunuu uma ma faamanuiaina ai olaga o tagata i soo se mea o i ai.6
O faifeautalai i le faaiuiuga o le ta’i sefulu ma ona tupu o o latou tausaga po o le amataga o le ta’i 20, e faalē tele so latou aafiaga i ala o le lalolagi. Ae ua faamanuiaina i latou i meaalofa—e pei o le mana o le Agaga Paia, le alofa o le Atua, ma molimau i le upumoni—ua faamamanaina ai i latou o ni avefeau a le Alii. Latou te faasoa atu le tala fou o le talalelei e aumaia ai le olioli moni ma le fiafia e faavavau ia i latou uma e usiusitai i le savali. Ma o le tele o taimi, latou te faia i se atunuu ma se gagana e fou ia i latou.
E taumafai faifeautalai e mulimuli ia Iesu Keriso i mea latou te fai ma upu latou te tautala ai. Latou te talai atu Iesu Keriso ma Lana Togiola.7 Latou te aoao atu le Toefuataiga moni o le Ekalesia anamua a Keriso e ala mai i le uluai perofeta a le Alii i aso e gata ai, o Iosefa Samita.
Atonu na oulua fetaiai muamua, pe le amanaiaina foi, a matou faifeautalai. Ou te faamoemoe o le a e le fefe ia i latou ae aoao mai ai. E mafai ona avea i latou ma se punaoa na auina mai le lagi mo oe.
O le mea lena na tupu ia Jerry, o se alii Porotesano ua 60 ma ona tupu ona tausaga, e nofo i Mesa, Arisona. O le tamā o Jerry o se faifeau o le Lotu Papatiso; o lona tina o se faifeau Metotisi. I se tasi aso, na faasoa atu ai ia te ia e lana uo lelei o Pisila lona tiga ona o le maliu o lana tama i le taimi na fanau mai ai, ma le oona o le tatalaga o le la faaipoipoga i se taimi e lei mamao mulimuli ane ai. Sa tauivi Pisila o se tina ua nofo na o ia, e toafa lana fanau, tolu teine ma se tama e toatasi. Sa ia faamatala atu ona lagona loloto ia Jerry, ma sa ia ta’u atu ua mafaufau e pule i lona ola [tulou]. Faatasi ai ma le malosi uma ma le alofa na mafai e Jerry ona maua, sa ia taumafai e fesoasoani ia malamalama o ia [Pisila] e taua lona ola. Sa ia valaauliaina Pisila la te o i lana lotu, ae fai mai ua fiu o ia i le Atua.
Sa le iloa e Jerry le mea e fai. Mulimuli ane, a o fui ana laau i lona lotoa, sa tatalo lenei alii faatuatua i le Atua mo se taitaiga. A o tatalo o ia, sa ia faalogoina se leo i lona mafaufau o faapea mai, “Taofi tama la e o mai i uila.” Sa fai si faaletonu o Jerry, ma tau mafaufau po o le a le uiga. A o manatunatu o ia i lenei uunaiga faaleagaga, sa autilo atu i le auala ma vaaia ai ni alii talavou se toalua e ofutino papae ma fusiua o tietie agai mai i lona fale. Sa maofa o ia i le “talafeauga” foi o lenei mea; sa ia vaavaai atu i lo la’ua pasi ane. Ona, ia iloa lea o le tulaga lea e i ai e manaomia ona ia gaoioi, ona ia fono atu lea, “E, sole, taofi faamolemole! Ou te fia talanoa ia te oulua!”
Faatasi ai ma se vaai e le o mautinoa ae ua fiafia, sa taofi uila a nei taulelea. A o latalata atu i la’ua, sa matauina ai e Jerry e i ai a la’ua pine o igoa e ta’u atu ai i la’ua o ni faifeautalai i le Ekalesia a Iesu Keriso o le Au Paia o Aso e Gata Ai. Sa tilotilo atu Jerry ia i la’ua ma faapea atu, “Atonu e fai si ese o lenei mea, ae sa ou tatalo ma sa ta’u mai ia te au e ‘taofi tama la e o mai i uila.’ Sa ou tilotilo atu i le alatele, a o lea ua oulua i i. Pe mafai ona oulua fesoasoani mai ia te au?”
Sa soisoi faifeautalai ma sa fai atu le tasi, “Ioe, ou te talitonu e mafai.”
Sa faamatala e Jerry lona popolega mo Pisila. E lei leva ae feiloai faifeautalai ma Pisila, o lana fanau, ma Jerry. Sa latou talanoa e uiga i le faamoemoega o le olaga ma le fuafuaga e faavavau a le Atua mo i latou. Sa tuputupu ae Jerry, Pisila, ma lana fanau i le faatuatua e ala i le tatalo ma le faamaoni, o lo latou suesue i le Tusi a Mamona, ma le faaaumea agaalofa a tagata o le Ekalesia. Ua atili ai ona malosi le faatuatua o Jerry ia Iesu Keriso. Sa liua masalosaloga ma mafaufauga o Pisila e uiga i le pule i le ola, i le faamoemoe ma le fiafia. Sa papatisoina i latou ma avea ma tagata o le Ekalesia toefuataiina a Keriso.8
Ioe, e tele auala e mafai ona fesoasoani ai faifeautalai. Mo se faataitaiga, atonu e i ai nisi e fia iloa atili e uiga i o outou augatuaa. Atonu tou te iloa igoa o o outou matua ma matua matutua o o outou matua, ae faapefea matua o matua o o outou matua matutua e toavalu? Tou te iloa o latou igoa? Pe tou te fia iloa nisi mea e uiga ia i latou? Fesili i faifeautalai! E mafai ona latou fesoasoani ia te outou!9 Ua faigofie ona latou maua le tele o faamaumauga o talafaasolopito o aiga a Le Ekalesia a Iesu Keriso o le Au Paia o Aso e Gata Ai.
O nisi o outou o tagata o le ekalesia ae e le o auai i le taimi nei i le faatinoina. Tou te alolofa i le Alii ma e tele taimi e mafaufau ai e toe foi mai i Lana lafu. Ae ua outou le iloa pe faapefea ona amata. Ou te fautua atu, fesili i faifeautalai!10 E mafai ona latou fesoasoani atu ia te outou! E mafai foi ona latou fesoasoani e ala i le aoaoina o e pele ia te outou. Matou te alolofa ma faifeautalai ia te outou ma mananao e toe avatu le olioli ma le malamalama o le talalelei i o outou olaga.
O nisi o outou atonu e mananao ia iloa pe faapefea ona faatoilalo se mea ua fai ma vaisu, pe faaumiumi le ola ma olioli i le soifua maloloina e sili atu. Fesili i faifeautalai! E mafai ona latou fesoasoani atu ia te outou! Ua faaalia i suesuega tumaoti e faapea, i le tuufaatasiga, o tagata o Le Ekalesia a Iesu Keriso o le Au Paia o Aso e Gata Ai, o se tuufaatasiga o tagata maloloina. O e maliliu o nisi ia e aupito maualalo le faitauga, a e o le umi o le soifua e sili atu nai lo se isi faalapotopotoga ua lipotia mai i soo se vaega iloga na suesueina i se vaitau umi.11
Atonu e manatu nisi o outou faapea e pisi ma vevesi tele le olaga, ae o le ta’ele o o outou lagona, o loo i ai pea se lagona tiga toagaogao, e leai se taitaiga po o se faamoemoega. Fesili i faifeautalai! E mafai ona latou fesoasoani ia te outou! E mafai ona latou fesoasoani e te aoao atili ai i le faamoemoega moni o le olaga—aisea ua e i ai i lenei lalolagi ma pe o fea foi e te alu i ai pe a mavae le oti. E mafai ona e aoao i le ala e faamanuiaina ai oe e le talalelei toefuataiina a Iesu Keriso, e sili atu i lo se isi lava mea e mafai ona e mafaufau i ai i le taimi nei.
Afai e i ai sou popolega i lou aiga, fesili i faifeautalai! E mafai ona latou fesoasoani ia te oe! O le faamalolosia o faaipoipoga ma aiga e aupito sili ona taua i le Au Paia o Aso e Gata Ai. E mafai ona faatasi e faavavau aiga. Fesili i faifeautalai e aoao oe pe mafai faapefea lena mea mo lou aiga.
E mafai foi ona fesoasoani faifeautalai i lou manao mo se atamai e sili atu. E matua manaomia e le agaga o le tagata le faamalamalamaina. Pe aumai le mea moni i se falesuesue faasaienitisi po o faaaliga mai le Atua, tatou te sailia lava! E moni lava o le mamalu o le Atua o le atamai lea.12
O le faateleina o le aoao e aofia ai le atamai faaleagaga faapea foi le faaletino. Matou te faamamafaina le taua o le malamalama i tusitusiga paia. Na maua e se suesuega tumaoti talu ai nei e faapea, o le Au Paia o Aso e Gata Ai e aupito sili ona atamamai e uiga i le faa-Kerisiano ma le Tusi Paia.13 Afai e te fia malamalama atili i le Tusi Paia, malamalama atili i le Tusi a Mamona, ma maua se malamalamaaga tele atu i le usoga a tagata ma le tulaga faatamā o le Atua, fesili i faifeautalai! E mafai ona latou fesoasoani ia te oe!
E toatele outou e i ai se manao loloto e fesoasoani i tagata o loo manaomia le fesoasoani. Ona matou te mulimuli ia Iesu Keriso, o lea e faamalosia ai lava le Au Paia o Aso e Gata Ai i lena uunaiga e le uma.14 Soo se tasi lava e mafai ona aufaatasi ma i matou e fesoasoani i e matitiva ma tuuina atu le fesoasoani i e mafatia i faalavelave i soo se mea i le lalolagi. Afai e te fia auai i le faatinoga, fesili i faifeautalai! E mafai ona latou fesoasoani ia te oe!
Afai foi e te fia iloa atili e uiga i le olaga pe a mavae le oti, e uiga i le lagi, e uiga i le fuafuaga a le Atua mo oe; afai e te fia iloa atili e uiga ia Iesu Keriso, o Lana Togiola, ma le Toefuataiga mai o Lana Ekalesia e pei ona sa faavaeina ai i le amataga, fesili i faifeautalai! E mafai ona latou fesoasoani ia te oe!
Ou te iloa o loo soifua le Atua. O Iesu o le Keriso. Ua toefuatai mai Lana Ekalesia. Ma le naunautai, ou te tatalo ia faamanuia e le Atua outou taitoatasi ma o tatou faifeautalai pele taitoatasi. I le suafa o Iesu Keriso, amene.
Show References
-
1. Thomas S. Monson, “A o Tatou Toe Potopoto Faatasi Ai,” Liahona, Nov. 2010, 5–6.
-
2. Tagai Mataupu Faavae ma Feagaiga 4:3.
-
3. See Mataio 10:1; Luka 6:13; 10:1; Efeso 4:11–12.
-
4. Tagai Mataupu Faavae ma Feagaiga 1:30.
-
5. Mataio 28:19.
-
6. Tagai Mataupu Faavae ma Feagaiga 68:8; 84:62; 112:28.
-
7. Tagai 1 Korinito 2:2; 2 Nifae 25:26.
-
8. Fetusiaiga parino mai ia W. Tracy Watson, se tasi sa avea ma peresitene o le Misiona a Arizona Mesa.
-
9. O mea na ou te faaupuina ai le valaaulia e “fesili i faifeautalai,” e mafai foi ona e fesili ai i se uo e auai i le Ekalesia, mo se fesoasoani.
-
10. O le a fiafia foi aiga, uo, ma taitai o le Ekalesia e fesoasoani atu.
-
11. Tagai James E. Enstrom and Lester Breslow, “Lifestyle and Reduced Mortality among Active California Mormons, 1980–2004,” Preventive Medicine, vol. 46 (2008), 135.
-
12. Tagai Mataupu Faavae ma Feagaiga 93:36.
-
13. Tagai U.S. Religious Knowledge Survey (Pew Forum on Religion and Public Life, Sept. 28, 2010), 7.
-
14. Tagai Ram Cnaan, Van Evans, and Daniel W. Curtis, Called to Serve: The Prosocial Behavior of Active Latter-day Saints (University of Pennsylvania School of Social Policy and Practice, 2012); “Mormon Volunteerism Highlighted in New Study” (Mar. 16, 2012), http://www.mormonnewsroom.org/article/mormon-volunteerism-report; Mormons in America: Certain in Their Beliefs, Uncertain of Their Place in Society (Pew Forum on Religion and Public Life, Jan. 12, 2012), 43; Robert D. Putnam and David E. Campbell, American Grace: How Religion Divides and Unites Us (2010), 444–54.


text:
ALE LA ILUA LA MERERA TE IOANES
1
1 Eiau e Ioanes, eau kekesi loua mutou la valalua me hatavivile te Kraist la merera taku bakisie, amuto ge loloau, eau uruti. Emei la tavile uru ele te Kraist, eau kekesia mutou me latatumu, eau isu pepeho sesele la vulovulo mutou ele. La Tahalo Uru hilovi seseletime, amiteu me la valalua me hatavivile tomi te Kraist, amite isu la vulovulo mutou me latatumu tomi ele, amutou tetalati. 2 Etato tomi rovi e Kraist, la merera tetala eia mahuliti oio tegatou, eia kama ge kokovu. 3 La gilogo te Tama gatou ge pigi robo etatou, etato ge gabu la visuli mai alele, eia uru, la tia gatou oilo ge malilo tataho te la isale Latula e Iesus Kraist, eia sesele.
4 Tavile uru, eau lolotia veia egiteu e latatumu isahari oiole, egite tilimuli tataho la merera te Kraist, mai la masasagala te Tama gatou. Eau loloa mai ele, eau sagege pepeho. 5 Eau veia ge tutu tola loua mutou bakisi la merera, kama la merera ale halaba, la merera moli te Kraist ale eia tabuliti kara igoie. Eau kaka gogogo amutou veia etato la valalua me hatavivile te Kraist ge vipuhi tigi moli. 6 Mai ge mai ele, etato ge roromuli sesele la merera tomi te Kraist. Me te la siloko la lotu oio tamutou ele, kara igoie, amuto lolo molia veia la masasagala tetala eia maie, veia amuto ge pou tataho moli, amuto ge vipuhi tigi moli.
7 Egiteu la tahalo la visigologolola usu, egite polo galilili te la maututula veia ge visigolo la valalua me hatavivile te Kraist, egite tahi taro e Kraist veia e Iesus eia kama la tahalo la vovo sesele, egite veia e Iesus eia la kalulu moli, eala moli egite visigolo. Ale egite valolo mai ele, egite gima seseleti e Kraist. 8 Igo tigi, egite soukama igo marapa amutou. Mai amuto ge roromuli egiteu, la vibalavala te Kraist ale amuto igogolu vagari veia ge sau tolea, eia ge kokovu taro lou amutou. Taritigi amuto ge vagari tavu moli la merera te Kraist, mulimuli amuto ge sau tola la vibalavala tetala sesele. 9 Mai isa ge roromuli la merera ale isapolo kama te Kraist, ale eia ruruti, La Tahalo Uru kamati ge sau tolea. Eala moli mai etala ge pou moli te la uluva la merera te Kraist, etala ge rovi tataho e Tama gatou uru, egira me Latula e Iesus Kraist. 10 Mai isa ge gomai veia ge valolo amutou te la isale Kraist eala moli la merera tetala eia isapolo, eia kama mai la merera te Kraist, amuto umala ge sulia veia ge abiala la ilali me la luma ale eia ge mavuta ovola. 11 Mai etala ge suli la tahalo la visigologolola, etala mai ale suli taiti lou la igogolu tetala ale kama kokorale.
12-13 Eau la merera usu ale eau masagea veia ge kekesia mutou ovola, eala moli eau kati ge lapu malau lou la merera taku ele, la vuhula eau vagari veia ge gomai tamutou ge hilo sesele la mata mutou, etato ge vipou tomi, etato ge visagege baoli lou, etato ge vikara tataho sesele. Eme la tavile uru ele, egiteu e latatule tabaramu omaie, eia tai la tavile te Kraist, egite toi la haro sesele soio tamutou me latatumu ele. Eala moli ele, la merera taku bakisi kaluvuti.
Eau e Ioanes.


text:
Ta’utino se alii e fa faleoloa sa ia osofaia ma ave faagaoi ni oloa
Ua talia nei e le Faamasinoga Maualuga maliliega na sainia e Ryan Pite ma le malo, lea e pei ona tautino ai lenei alii i luma o alii faamasino, e fa faleoloa eseese sa ia osofaia, talepe ma gaoi oloa mai totonu.
I le taliaina ai e le faamasinoga o le maliliega na sainia e Pite ma le malo, ua faatulaga ai loa le lauina o lona faasalaga i le aso 31 Me i le itula e 9:00 i le taeao.
E lua mataupu eseese na faila e le malo faasaga i le alii o Pite, ma o ia mataupu e aofia ai osofaiga sa ia faia i ni faleoloa se lua i le aso 7 ma le 8 o Ianuari 2011, ae o le isi mataupu o loo aofia ai osofaiaga sa ia faia i le po o le aso 10 Ianuari, lea e tolu faleoloa na aafia ai e aofia ma se tasi o faleoloa sa ia osofaia i le aso 7 o Ianuari.
O moliaga na tuuaia ai e le malo lenei alii talavou mai mataupu uma nei e aofia ai le talepe fale i le tulaga muamua, gaoi, taupulepule e faatino le solitulafono o le talepe fale, faomea atoa ai ma le faaleaga meatotino i le tulaga tolu.
Ae i maliliega e lua sa ia sainia ma le malo ma talia e le faamasinoga, ua ta’usala ai Pite i moliaga mamafa e fitu, e aofia ai le moliaga o le faomea i le tulaga lua, lua moliaga o le talepe fale i le tulaga lua, lua moliaga o le gaoi, lua foi moliaga o le taupulepule e talepe se fale o se isi tagata.
Na taua e Pite e faapea, i le aso 7 Ianuari, na alu ai e faatau mai sana pusa pia mai le faleoloa o le Super Star. Sa ia alu ma aumai le pusa pia, ona tuu lea i luga o le counter ma sauni o le a totogi, peitai sa fesili atu le faatauoloa ia te ia e faaali muamua atu lona ID, peitai sa fai i ai o loo i totonu o lana taga le ID.
Fai mai Pite, na avea le faalavelave soo atu o le fafine Saina lea ia te ia ma fesili atu i lona ID ma itu na ita ai ma tago loa ua una’i, ma sulu ai i le isi pito o le faleoloa ma leaga ai le vae, o le taimi lava foi lea na ia tago atu ai i le pusa pia ua sii ma tamo’e loa ma ia i fafo e le’i totogiina.
I le po o le aso 8 o Ianuari na sosoo ai, sa faia ai le la inugapia ma Chris Aumua, ma la agai atu ai loa e piki mai ni tamaitai mai Leone, peitai na la afe i le faleoloa o le Captain Mart ina ua ia lagona le fia inu i nisi pia, ma ia alu ai i totonu ma gaoi mai le pusa pia, pepa sikaleti ma pepa chips, ae faatali atu Aumua i fafo e vaai se isi i alu atu.
I le po o le aso 10 Ianuari, na taua ai e Pite le faia o se la inugapia ma le alii o Siaosi Vaa Jr ma la osofaia ai ni faleoloa se tolu e aofia ai ma le faleoloa o le Super Star lea na ia gaoia mai ai le pusa pia i ni nai aso e le’i umi atu.
O le faleoloa muamua na taumafai Pite ma Vaa Jr e osofai e le’i mafai ona la ulufale i totonu, ina ua vave ona iloa mai e se tagata sa i totonu taumafaiga e Pite e gagau u’amea o le pa ma la toe foi ese ai loa.
Na la agai atu i le faleoloa lona lua mo le faamoemoe e talepe ma osofai, peitai na faateia i laua ina ua la vaai se alii Kolea o loo tu mai ma se samala e faafefe ai laua, o lea na la tutu ai loa i fafo ma tau faalili i le alii Kolea lea, mulimuli ane talepe e Pite le mea pu’eata sa i fafo o le faleoloa, ma la toe agai atu loa ma Vaa Jr i le faleoloa mulimuli, lea na tu’i ai loa e Pite le faamalama i se maa, ma la gaoia mai ai pusa lolo ma pusa pulukamu.
Ua malamalama le ua molia, tusa lava pe finau loia mo se faasalaga mama mo ia, e pule le faamasinoga pe talia pe teena ia fautuaga, ua ia malamalama foi, afia e tuuina mai se faasalaga a le faamasinoga ae le tusa ai lona loto, e le mafai ona toe suia lana tali ioe ua tuuina atu i luma o le faamasinoga.
O lo o taofia pea Pite i le toese i Tafuna e faatali ai le aso lea ua faatulaga e lau ai lona faasalaga.
(The English version of this story, “Men involved in Leone burglary spree enter plea agreements”, is running in today’s Samoa News and can be found on samoanews.com)
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Toe filifilia Gaoteote avea ma Senatoa
Ua tasi nei le filiga i le paia o le Itumalo atoa o Vaifanua, o le a toe faaauau e le afioga i le Tamaitai o le Ao ia Gaoteote Palaie Tofau, o ia foi lea o lo o avea ma Perestene o le Senate i le Fono Faitulafono i le taimi nei, le tofi Senatoa o le Itumalo mo le isi 4 tausaga o lo o lumana’i nei.
O se faaiuga e le’i faigofie ona autasi i ai le itumalo atoa i le fonotaga lea na usuia i le malae i Laloulu i le Aso To’ona’i na te’a nei, ina ua naunau atu fo’i ni isi o Faasuaga o le Itumalo i le fia tautua lea mo le itumalo e ala i le tofi, e pei ona faamaonia mai e le afioga i le Anava o taua ia Te’o J. Fuavai i se faatalatalanoaga ma le Samoa News i le Aso To’ona’i na te’a nei.
“O lea ua tasi le finagalo o le itumalo o le Vaifanua, o le a toe faaauau e le afioga ia Gaoteote le tofi o le itumalo mo le isi 4 tausaga,” o le saunoaga lea a le afioga Te’o.
Saunoa Te’o, sa finau malosi le afioaga o Alao e tuu atu le tofi latou te tauaveina, peitai ina ua maea ona fefaaalia’i finagalo o tamalii o le itumalo, na tasi ai loa i le toe filifilia o Gaoteote e fai ma Senatoa.
“E tele ni isi o mafuaaga na silasila i ai le itumalo ao lei faia lana faaiuga, e le gata o le afioga ia Gaoteote o lo o seei i le nofoa o le Peresetene mo le Maota Maualuga i le Fono Faitulafono, ae manatu foi le itumalo ina ia faatumauina pea lea faaeaea mo le itumalo atoa, aua o le Fono Faitulafono, o le isi lea vaega maoti o le tafatolu o le faigamalo a Tutuila ma Manu’a,” o le saunoaga lea a Te’o.
E silia laititi lava ma le lua itula le umi o le fono a le itumalo sa faia, e talanoaina ai le tofi o le itumalo, e pei ona taua e se molimau i le Samoa News.
Na tatala lava le fonotaga i le lauina lea o se tusi mai le afioga Salanoa Aumoeualogo, e faailoa atu ai lona lagolagoina o le afioga ia Gaoteote e toe faaauauina le tofi o le itumalo, ina ua maea ona tolaulauina le tusi, sa tatala ai loa le avanoa mo le faaalia o finagalo o taitai o le itumalo.
Fai mai le molimau, o le afioga ia Iuli mai le afioaga o Tula na finau e fia alu i le tofi, peitai sa finau mai foi le afioga ia Tavai mai Alao o ia foi e fia alu i le tofi. O le itumalo o Vaifanua e aofia ai le afioga o Vatia, Aoa, Tula, Alao ma Onenoa.
E le’i umi ona faagasolo le fono ae tasi loa le finagalo o Tula, Aoa ma Vatia e lagolago le toe filifilia o Gaoteote i le tofi Senatoa, ma sa taoto atu ai loa i se faaiuga a le afioga a Satele Lili’o ma le afioga a Toomalatai i so laua finagalo e tusa ai o le faaiuga ua tasi i ai isi afioaga o le itumalo.
“Ina ua le maua se tasi, sa saunoa ai loa Satele e sili pe a moe le toa, ae toe taoto atu le mataupu i le faletolu sei toe iloilo ma soalaupule, ae na faateia Satele ina ua saunoa Toomalatai, ua ia lagolagoina le toe filifilia o Gaoteote, ma tulai mai ai loa le lagolagoina e nuu e 4 o le faaiuga sei vagana ai Alao o lo o faatuiese pea,” o le faamatalaga lea a le molimau.
“E faalua ona faaoloolomaau Gaoteote ia Satele i sona finagalo e faatatau i le faaiuga ua tasi i ai isi nuu o le itumalo, ma e ui i se finagalo faatuatuai o le afioga a Satele, ae na toe liua lona finagalo ma ia lagolagoina ai loa le faaiuga ua autasi i ai le itumalo, fai mai Satele, o lona alofa i le itumalo atoa ai ma le tofi ua mafua ai lana faaiuga,” o le faamatalaga lea a le molimau.
O le isi laasaga lea o le a laa atu i ai le tofi o le Itumalo, e tatau ona saini uma faauluuluga o le itumalo i le latou faaiuga ua faia ona faamaonia lea e le Faalupega, ma tuu atu ai loa lea faaiuga i le Ofisa o Mataupu Tau Samoa ma le Senate.
O le faamaoniaina o tofi mo Senatoa faatoa faia i le aso 3 Ianuari 2013 i le itula e 12:00, i le taimi e faatautoina ai i latou mo le isi nofoaiga fou.
O le Aso Lulu o le vaiaso nei, le aso 5 Tesema ua faamoemoe e fono ai le afioaga o Pago Pago, mo le sailia o se tasi e fai ma sui o le afioaga i le maota maualuga a le Senate.
O le afioga i le Alii o Aiga ia Asuega Faamamata Lauvai o lo o nofoia le nofoa o le itumalo i le taimi nei.
A maea le fonotaga a Pago Pago i le vaiaso nei, ona faamoemoe ai loa lea o le Aso Gafua, 17 o Tesema o le a fono ai loa le itumalo atoa, mo le faalauiloaina o tofi a le itumalo mo le isi nofoaiga a le Senate.
E tolu nofoa o le itumalo o le Maoputasi i totonu o le Senate, ma o ia nofoa e tolu o lo o nofoia e le afioga i le Maoputasi ia Mauga Tasi Asuega, afioga ia Asuega atoa ai ma le afioga i le tamaitai Senatoa ia Tiumalu Telesia Scanlan.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Vaega 58
1–5, O i latou o e e onosaia puapuaga o le a faapaleina i le mamalu; 6–12, Ia saunia le Au Paia mo le tausamaaga a le Tamai Mamoe ma le talisuaga a le Alii; 13–18, O epikopo o faamasino i Isaraelu; 19–23, E tatau i le Au Paia ona usiusitai i tulafono o le laueleele; 24–29, E tatau i tagata ona faaaoga la latou faitalia e fai ai mea lelei; 30–33, O le Alii e poloaia ma aveesea; 34–43, Ina ia salamo, e ao i tagata ona taʼutaʼu atu ma lafoai a latou agasala; 44–58, E tatau i le Au Paia ona faatau mai lo latou tofi ma faapotopoto i Misuri; 59–65, E ao ina talai atu le talalelei i tagata uma.
1 Faalogo mai ia, outou e toeaina o laʼu ekalesia, ma uai mai o outou taliga i laʼu upu, ma iloa mai ia te aʼu mea ua Ou loto i ai e faatatau ia te outou, ma e faatatau foi i laueleele alenei lea ua Ou auina atu i ai outou.
2 Aua e moni Ou te fai atu ia te outou, amuia lava o ia o lē e atausi i aʼu poloaiga, pe i le olaga nei po o i le eoti; ma o ia o lē e ifaamaoni i opuapuaga, ua sili atu le tele o le taui o lea lava tagata i totonu o le malo o le lagi.
3 E lē mafai ona outou vaaia i o outou mata faalenatura, i le taimi nei, le fuafuaga a lo outou aAtua e faatatau i mea o le a oo mai pe a mavae le taimi nei, ma le emamalu e mulimuli mai pe a mavae puapuaga e tele.
4 Aua a mavae apuapuaga e tele ona oo mai lea o efaamanuiaga. O le mea lea, e oo mai le aso o le a ifaapaleina ai outou i le omamalu tele; e lei oo mai le itula, ae ua lata mai lava oo mai.
5 Ia manatua le mea lenei, lea ou te taʼu muamua atu, ina ia outou ateuina i le loto, ma maua ai mea o le a mulimuli mai.
6 Faauta, e moni Ou te fai atu ia te outou, o le pogai lenei na Ou auina atu ai outou—ina ia outou usiusitai, ma ina ia mafai ona asaunia o o outou loto e emolimau atu e uiga i mea o le a oo mai;
7 Ma ina ia mafai foi ona faamamaluina outou i le faataatiaina o le faavae, ma i le molimau atu e uiga i le laueleele lea o le a tu ai i luga le aSiona a le Atua;
8 Ma ina ia mafai foi ona saunia o se taumafataga o mea lololo mo e ua amatitiva; ioe, o se ʼaiga o mea lololo, o uaina ua i ai le eʼalu ua faamamaina lelei, ina ia iloa e le lalolagi o le a lē iuvale lava fofoga o perofeta;
9 Ioe, o se taumafataga o le maota o le Alii, ua saunia lelei, lea o le a valaaulia i ai atunuu uma.
10 Muamua, o e ua mauoa ma e ua aoaoina, o e ua atamamai ma e ua tamalii;
11 Ma a mavae lena ona oo mai lea o le aso o loʼu mana; ona o mai lea o e ua matitiva, o e ua pipili, ma e ua tauaso, ma e ua tutuli, i le atausamaaga a le Tamai Mamoe, ma taumamafa i le etalisuaga afiafi a le Alii, ua saunia mo le aso tele o le a oo mai.
12 Faauta, o Aʼu, o le Alii, ua Ou tautala atu ai.
13 Ma ina ia mafai ona alu atu le amolimau mai Siona, ioe, mai le fofoga o le aai o le tofi o le Atua—
14 Ioe, o le pogai lenei na Ou auina mai ai outou iinei, ma Ou filifilia ai laʼu auauna o aEteuati Paterika, ma Ou tofi atu ai ia te ia lana misiona i le laueleele lenei.
15 Ae afai e lē salamo o ia i ana agasala, o le lē talitonu lea ma le tauaso o le loto, ia faaeteete o ia neʼi apaʼū.
16 Faauta ua tuu atu ia te ia lana misiona, ma e lē toe tuuina atu.
17 Ma ai se e tu i lenei misiona, ua tofia e avea ma afaamasino i Isaraelu, e pei ona sa i ai i aso anamua, e vaevae laueleele o le tofi a le Atua i ana efanau;
18 Ma e faamasino lona nuu i le molimau a e ua tonu, ma i le fesoasoani a ona fesoasoani, e tusa ma tulafono o le malo o le Atua e tuu atu e aperofeta a le Atua.
19 Aua e moni Ou te fai atu ia te outou, ia tausia laʼu tulafono i luga o lenei laueleele.
20 Ia lē tuu atu i se tagata ia manatu ua pule o ia; ae ia tuu atu i le Atua e pulea o ia o lē ua faamasino atu, e tusa ma taupulepulega a lona lava loto, po o i ni isi upu, o ia lea o lē ua faufautua atu pe ua nofo i luga o le nofoa faamasino.
21 Ia lē tuu atu i se tagata ia soli e ia le atulafono o le laueleele, ona o ia o lē e tausia tulafono a le Atua e leai se mea e manaomia ai e ia ona soli o tulafono o le laueleele.
22 O le mea lea, ia outou tuu atu outou i lalo o pule ua i ai, seia nofotupu o aia o lē e ona le aiā e nofotupu ai, ma faatoilalo fili uma i lalo o ona vae.
23 Faauta, o atulafono ua outou maua mai loʼu lima o tulafono ia o le ekalesia, ma o le malamalama lenei ia outou umia ai. Faauta, o le poto lea.
24 Ma o lenei, e pei ona Ou tautala atu e uiga i laʼu auauna o Eteuati Paterika, o le laueleele lenei o le laueleele lea o lona alaalafaga, ma i latou o e ua ia tofia mo ona fesoasoani; ma o le laueleele foi lea o le alaalafaga o ia o lē ua Ou tofia e tausia loʼu afaleteuoloa;
25 O le mea lea, ia tuu atu ia te i latou e aumai o latou aiga i le laueleele lenei, e pei ona latou taupulepule ai i le va o i latou lava ma aʼu.
26 Aua faauta, e lē tatau ona Ou poloai atu i mea uma; aua o ia o lē e tau faamalosia i mea uma, o ia lava lea o se auauna apaie ma lē poto; o le mea lea e lē maua e ia se taui.
27 E moni Ou te fai atu, e tatau i tagata ona auai ma le anaunautai i se faamoemoega lelei, ma fai mea e tele i lo latou lava loto malie, ma aumai le amiotonu tele;
28 Aua ua i totonu ia te i latou le mana, lea ua latou apule ai ia te i latou lava. O le a lava o le tulaga e oo i ai le faiga e tagata o mea lelei, o le a leai lava se ala o le a aveesea ai lo latou taui.
29 Ae o ia o lē e lē faia e ia se mea seia poloaiina ai o ia, ma talia se poloaiga ma le loto masalosalo, ma ia tausia ma le paie, o ia lava lea e atausalaina.
30 O ai Aʼu o lē na afaia le tagata, ua fetalai mai ai le Alii, o le a ia lē tausalaina ai o ia o lē e lē usiusitai i aʼu poloaiga?
31 O ai Aʼu, ua fetalai mai ai le Alii, ua Ou afolafola atu ma Ou lē faataunuuina?
32 Ou te poloai atu a ua lē usiusitai mai tagata; ou te aaveese ma latou lē maua ai le faamanuiaga.
33 Ona latou fai ifo lea i o latou loto: E lē o le galuega lenei a le Alii, ona ua lē taunuu ana folafolaga. Ae oi talofa i e faapea, ona o loo faapuna mai alalo lo latou taui, ae ua lē mai i lugā.
34 Ma Ou te tuu atu nei ia te outou ni isi faatonuga e faatatau i le laueleele lenei.
35 O se mea poto ia te aʼu, le tatau ona avea o laʼu auauna o Matini Harisi ma faataitaiga i le ekalesia, i le atuu atu o ana tupe i luma o le epikopo o le ekalesia.
36 O lenei foi, o se tulafono lenei i tagata uma o e e o mai i le laueleele lenei e maua ai se tofi; ma ia faia e ia i ana tupe e pei ona faatonuina e le tulafono.
37 Ma o se mea poto foi, le tatau ona faatau mai o ni laueleele i Initipene, mo le tulaga o le faleteuoloa, ma le fale alomitusi foi.
38 Ma o isi faatonuga e faatatau i laʼu auauna o Matini Harisi o le a tuu atu ia te ia e le Agaga, ina ia mafai e ia ona maua lona tofi e pei ona lelei ia te ia;
39 Ma ia tuu atu ia te ia ia salamo i ana agasala, ona ua saili e ia le aviiga a le lalolagi.
40 Ma ia tuu atu foi i laʼu auauna o aViliamu V. Phelps ia tu i le tofi ua Ou tofia i ai o ia, ma talia lona tofi i le laueleele;
41 Ma ua ia te ia foi se mea e tatau ona salamo ai, aua, o Aʼu, o le Alii, ua Ou lē fiafia tele ia te ia, ona ua saili o ia e fia sili, ma ua lē lava lona agamalu i oʼu luma.
42 Faauta, o ia o lē ua asalamo i ana agasala, o ia lava lea ua efaamagaloina, ma o Aʼu, o le Alii, e lē toe imanatuaina lava i latou.
43 O le mea lenei e mafai ai ona outou iloa pe afai ua salamo se tagata i ana agasala—faauta, e ataʼutaʼu atu e ia i latou ma elafoai i ai.
44 Ma o lenei, e moni, Ou te fai atu e faatatau i le toega o toeaina o laʼu ekalesia, e lei oo mai le taimi, mo le tele o tausaga, mo i latou e maua ai lo latou tofi i le laueleele lenei, tau lava ona pei o le a tofia atu ai e le Alii ia te i latou, vagana ai ua latou mananao i ai e ala i le tatalo o le faatuatua.
45 Aua, faauta, o le a latou atulei faatasi tagata mai tuluiga o le lalolagi.
46 O le mea lea, ia outou faapotopoto faatasi outou lava; ma o i latou o e e lei tofia e nonofo i le laueleele lenei, ia tuu atu ia te i latou e talai atu le talalelei i itulagi faataamilo ai; ma a mavae lena ia tuu atu ia te i latou e foi atu i o latou aiga.
47 Tuu atu ia te i latou e talai atu i le ala, ma amolimau atu e uiga i le upumoni i nofoaga uma, ma valaau atu i e ua mauoa, e ua maualuluga ma e ua maualalalo, ma e ua matitiva, ia salamo.
48 Ma ia tuu atu ia te i latou e ati aʼe i luga aaulotu, i le tulaga e oo i ai le salamo o tagata o le lalolagi.
49 Ma ia i ai se sui e tofia i le leo o le ekalesia, mo le aulotu i Ohaio, e talia tupe e faatau mai ai laueleele i aSiona.
50 Ma Ou te tuu atu i laʼu auauna o Sini Rikitone se poloaiga, ia atusi e ia se faamatalaga o le laueleele o Siona, ma se faamatalaga o le finagalo o le Atua, e pei ona o le a faailoa atu e le Agaga ia te ia;
51 Ma se tusi ma se pepa o le faasologa o igoa, e tuu atu i aulotu uma e maua ai tupe, e tuu atu i lima o le epikopo, o ia lava po o le sui, e pei ona lelei ia te ia, pe e pei ona ia faatonuina, e faatau mai ai laueleele mo se tofi mo le fanau a le Atua.
52 Aua, faauta, e moni Ou te fai atu ia te outou, ua finagalo le Alii ia tatala e soo ma le fanau a tagata o latou loto, e oo lava i le faatauina mai o le itulagi atoa lenei o le atunuu, i le vave o le taimi e mafai ai.
53 Faauta, o le poto lenei. Ia tuu atu ia te i latou e fai lenei mea neʼi lē maua e i latou se atofi, vagana ai i le faamasaaina o le toto.
54 O lenei foi, o le tulaga e oo i ai le mauaina o se fanua, ia auina atu tagata faigaluega ituaiga eseese uma i le fanua lenei, e galulue mo le au paia a le Atua.
55 Ia tuu atu nei mea uma ia faia i le faasologa tatau; ma ia tuu atu avanoa o le laueleele ia faailoa atu mai lea taimi i lea taimi, e le epikopo po o le sui o le ekalesia.
56 Ma ia tuu atu le galuega o le faapotopotoina ia lē faanatinatia, pe i se solaaga; ae ia tuu atu e faia e pei ona o le a taupulepuleina e toeaina o le ekalesia i konafesi, e tusa ma le malamalama latou te maua mai lea taimi i lea taimi.
57 Ma ia tuu atu i laʼu auauna o Sini Rikitone na te faapaia ma faasaina lenei laueleele, ma le tulaga mo le amalumalu, mo le Alii.
58 Ma ia tuu atu ia taloina se fonotaga o le konafesi; ma a mavae lena ia tuu atu i aʼu auauna o Sini Rikitone ma Iosefa Samita, Laitiiti, e foi atu, ma Oliva Kaotui foi faatasi ma i laua, e faauma le toega o le galuega na Ou tofia ia te i latou i lo latou lava laueleele, ma le toega e pei ona o le a afaatonuina ai i konafesi.
59 Ma ia lē tuu atu i se tagata e foi mai lenei laueleele vagana ai ia amolimau atu o ia i le ala, e uiga i mea ua ia iloa ma ua talitonu moni i ai.
60 Ia tuu mea na faaee atu i luga o Ziba Peterson ia aveesea mai ia te ia; ma ia tuu atu ia te ia e tu e pei o se tasi o le ekalesia, ma galue i ona lava lima, faatasi ma le au uso, seia lava ona aaoaia o ia mo ana agasala uma; ona ua lē taʼutaʼu mai e ia i latou, ma ua manatu o ia e nanā i latou.
61 Ia tuu atu i le toega o toeaina o lenei ekalesia, o e o loo o mai i le laueleele lenei, o ni isi o i latou ua faamanuiaina tele i luga atu o le tulaga fuaina, ia latou faia foi se konafesi i luga o le laueleele lenei.
62 Ma ia tuu atu i laʼu auauna o Eteuati Paterika na te taitaia le konafesi o le a latou faia.
63 Ma ia tuu atu foi ia te i latou ia foi atu, ma talai atu le talalelei i le ala, ma molimau atu e uiga i mea ua faaali mai ia te i latou.
64 Aua, e moni, e ao ona alu atu le leo mai lenei nofoaga i le lalolagi atoa, ma i vaega aupito mamao o le lalolagi—e ao ina atalai atu le talalelei i tagata uma lava, ma efaailoga e mulimuli atu ia te i latou o e e talitonu.
65 Ma faauta ua aafio mai le Atalii o le Tagata. Amene.


text:
Fautua Togiola LBJ vaavaai si’itaga totogi talavai ma vailaau
Ua tu’uina atu e le alii kovana sana tusi i le Komiti Faafoe ma le Pulega a le Falemai o le LBJ i Fagaalu, ina ia iloilo ma le toto’a ni a latou si’itaga mo vailaau ma talavai, ina ia talafeagai ma le manaoga e pei ona tula’i mai i le taimi nei, ina ua le mafai e le Fono Faitulafono ona tali mai i manaoga sa tuuina atu i ai, mo ni fesoasoani tau tupe mo le falema’i.
Na faamaonia e le afioga i le matua ia Togiola Tulafono i luga o lana polokalame i le faaiuga o le vaiaso na te’a nei e fa’apea, o lana tusi lea ua ia tuuina atu i le pulega a le falema’i, e le gata o loo faailoa atu i ai aiaiga uma o le $3 miliona lea na pasia e le Fono mai le Teugatupe o Taui mo Tagata Faigaluega a le malo, ae ua tuuina atu ai fo’i ma sana fautuaga, ina ia faaaoga le avanoa lenei e vaavaai ai loa i ni si’itaga e tuuina atu mo a latou talavai ma vailaau.
A’o le’i faia le faaiuga a le Fono Faitulafono latou te teena ai pili tupe sa faaulu e le kovana i lana fono faapitoa na mae’a atu nei, na saunoa ai foi le alii kovana e faapea, afai e le pasia e le fono pili tupe ua ia faaulu, e tasi lava le auala e aapa i ai le falemai ina ia maua mai ai se tupe e fesoasoani i lana tautua, o le toe faaauau lea o siitaga i ana pili.
“O lea la ua tuuina atu la’u tusi i le pulega a le falemai, ua tatau ona faaaoga le avanoa lea e toe tilotilo ai i a latou totogi o talavai ma vailaau, ma fai se fetu’unaiga ina ia talafeagai ma le malosi o le atunu’u, a ia maua atili ai se seleni e fa’ataunu’uina ai tulaga uma ia, ona ua le mafai ona ausia tulaga sa tu’uina atu ai le talosaga i le fono, ona o le faaiuga e pei ona faia e le Senate,” o le saunoaga lea a le alii kovana.
Saunoa Togiola, o le faaiuga a le Senate ua faia i pili tupe sa tuuina atu i ai, o aga lava ia o galuega, e leai se isi e fau malo i sona manatu, peitai e le avea ia tulaga ma itu e taofia ai galuega mo le toe faafo’iina atu o le aufaigaluega a le falema’i, i le toe mauaina lea o a latou itula o loo faaitiitia.
“E faamalulu atu ai le atunuu ona o ia tulaga i siitaga ua ou fautuaina mo le falema’i, ae ou te manatu o le a i ai pea sina siitaga mo totogi o talavai ma vailaau, ona ua le maua le sini e pei ona ou talosagaina ai le fono,” o le isi lea saunoaga a le alii kovana, faatasi ai ma lana tautinoga, e le muta ai ii taumafaiga a le malo i le tau sailiina lea o se fesoasoani mo le falemai, ae o le a taumafai pea e saili se auala e maua ai se isi fesoasoani mo le falema’i i le lumana’i.
“E le gata ai ii a matou sailiiliga, matou te tu’itu’i atu pea, o le matou tiute tauave lena, e fai pea la matou galuega o le faaoloolo maau atu ma talosaga atu ina ia to maia le tofa a le fono, mo se fesoasoani mo le falema’i a le atunu’u,.”
E faalua ona taua e le alii kovana le upu, “faamalulu atu i le atunuu”, ona e i ai lona talitonuga, o le a aafia foi le atunuu i se isi siitaga a le falemai i talavai ma vailaau.
“Le atunuu e, e faamalulu atu, afai e i ai ni tulaga faapena o le a outou maitauina, e pei o ni siitaga a le falema’i, malu ave i fale o outou finagalo, ae le mafai ai lava ona tatou solomuli i le faafoeina o le tatou falemai, aua e tatau ona tatou fausia pea auala uma ina ia gafatia ai e le falemai ona togafiti ma tusi le soifua maloloina o le atunu’u.”
O le vaiaso na tea nei na faamaea atu ai e le malo le $1.5 miliona mo le falemai, mai le $3 miliona lea na pasia e le fono e non mai le Teugatupe o Taui o Tagata Faigaluega, ma le faamoemoe e totogi i le lafoga e 2% mai totogi o tagata faigaluega lea ua sii i le tausaga lenei.
Na faasea se tama matua i luga o le polokalame ona o lana fualaau na alu atu e toe faatumu mai i le falemai i le vaiaso na te’a nei, peitai sa faailoa ane i ai e le Faletalavai, e tolu itula e faatali ai mo le toe faatumuina lea o lana fagu fualaau ona faatoa piki lea.
Fai mai le tomumu a le tama lea i luga o le polokalame, na fiu e talosaga i le tagata faigaluega a le Faletalavai o ia e mamao le mea e sau ai, e le mafai foi ona faatali mo se 3 itula ae sa tumau pea le faatonuga e tolu itula ona toe piki lea o lana fagu fualaau.
Na faamanino e se tagata faigaluega mai le faletalavai na valaau atu i luga o le polokalame e faapea, ua mafua lea suiga ona e le gata ua faaitiitia itula faigaluega a tagata faigaluega a le falema’i, ae e le lava foi le aufaigaluega a le Fale Talavai e faatinoina lea auaunaga.
Na taua e le alii lea e faapea, e ave le latou faamuamua i gasegase e umi le taimi na faatali ai mo le vaaia o le foma’i e pei o fanau ma tagata matutua, ae o i latou ia e malaga atu e toe faatumu a latou fualaau, a uma ona momoli atu le fagu fualaau i le ofisa mo le toe faatumuina, ona alu lea o le tagata e fai nisi galuega ae toe faatatau atu i le maea ai o le tolu itula mo le pikiina o le fagu fualaau.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Titina le ua toe folafola le fasioti o le fafine
O le alii lea o lo o tuuaia e leoleo i le fasiga o lona toalua e ala i le titina o lona ua, po foliga, ato i lalo ma folafola lona fasiotiina o ia, ua taofia nei e le faamasinoga i le falepuipui e faatasi ai suesuega a leoleo o lo o faaauau, ma iloilo ai pe i ai ni moliaga mamafa e ono faia faasaga ia te ia.
O lo o taua foi i faamaumauga a le faamasinoga e faapea, ina ua faailoa e le fafine i lona toalua o le a ia viliina le Ofisa o Leoleo, sa faailoa i ai e le ua molia e faapea, e le popole i ai aua o le leoleo lava e alu atu ia te ia na te fanaina.
O le a le mafai ona faalauiloa le igoa o le sifi lea ona o puipuiga lava i lalo o le tulafono, ina nei mafai ai ona iloa ma lona toalua o lo o aafia i lenei mataupu.
Ae tusa ai ma faamaumauga a le faamasinoga o lo o taua ai e faapea, o le taimi lava na maua ai le avanoa o le fafine e alu ai i lona aiga pe tusa o le itula e 5:00 i le vaveao o le Lua, 20 Novema 2012, o le taimi foi lea na ia viliina ai loa le Ofisa o Leoleo ma faailoa i ai gaioiga sa faia e lona toalua ia te ia.
Na faamatala e le fafine i leoleo e faapea, a’o alu atu i le taavale ua manava i le afiafi lea, na te’i i le talotalo atu o lona toalua o lo o nofonofo i le Falema’i Tua i Leone ia te ia.
Na tu le taavale ona savali mai lea o lona toalua ma fai atu ia te ia, e oso i le isi nofoa ae avatu le taavale na te aveina.
Fai mai le fafine, na faatonu o ia e lona toalua e alu i fafo ma le taavale, peitai na faateia o ia ina ua mau le ua molia i lona lauulu ma toso o ia i fafo, faatasi ai ma po e tolu na tau i ona foliga.
Fai mai faamaumauga a le faamasinoga, na faaauau ai lava lea ona fai o amioga a le ua molia i lona toalua, e ala i lona fasiina lea o ia, titina le ua, togi i lalo o le palapala atoa ai ma le folafola o lona fasiotiina o ia.
O le isi gaioiga na faia e le ua molia o lona ave lea o lona toalua i le latou fale ma loka ai o ia i le po atoa i totonu o lona potu seia aulia le itula e 5:00 i le vaveao ina ua maua le avanoa o le fafine e sola ese ai, o lea na ia faafesootaiina ai loa le ofisa o leoleo mo se fesoasoani.
Na faailoa e si fafine i leoleo e faapea, na mafua ona ia faia mea uma na faatonu ai o ia e lona toalua, o lona fefe lea ina ne’i i ai se isi mea matuia e faia e le tamaloa ia te ia.
E le’i maua e leoleo le ua molia ina ua latou sailia o ia i le vaveao lea, ma ina ua latou faailoa i le fafine ua latou fiu e su’e lona toalua, sa fefe le fafine ma ia toe talosaga i leoleo ina ia o pea e saili lona toalua.
Fai mai faamaumauga a le faamasinoga, na iloa lelei e leoleo le fefe o le fafine i lona toalua ona o mea sa ia faia ia te ia.
O lo o taua foi i faamaumauga a le faamasinoga e faapea, ina ua faailoa e le fafine i lona toalua o le a ia viliina leoleo, ae na tali i ai le ua molia, e le popole i ni leoleo, o le taimi foi e o atu ai leoleo e su’e ia, na te fanaina ai ma le leoleo.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Talia le talosaga a se alii pagota
Na i'u fiafia le iloiloga a se ali'i pagota na loka talu mai Tesema, ina ua talia e le fa'amasinoga sana talosaga, mo se avanoa e toe foi atu ai e tausi lona toalua ma lana fanau. Ae na lapata'ia o ia e le fa'amasinoga, o le taimi lava na te toe solia ai se tulafono a le malo, po o tuutuuga o lona faanofovaavaaia, o le a le gata ina loka o ia i le toese, ae o le a toe faafoi o ia i le atunuu na malaga mai ai.
O le alii o Kosema Leafi, o se tagatanuu o Samoa, ua ta’usala i le moliaga o le umia faasolitulafono o ni vaega o mariuana, ma ua poloaina e le faamasinoga na te totogia se salatupe e $2,000, o se tasi lea o tuutuuga o lana faanofovaavaaia mo le lima tausaga.
Na faatoese le ua molia i le faamasinoga, ma sa finau foi lana loia o Leslie, ina ia faanofovaavaaia o ia, ae aua nei toe tuuina atu i ai se isi faasalaga faafalepuipui. Na taua foi e lana loia e faapea, o aso e 92 lea na taofia ai Leafi i le toese, ua tele se lesona ua ia a’oa’oina mai ai ma ua ia talitonuga ua lava lea faasalaga mo ia.
Na faailoa e lana loia, o Leafi, o se tama sa galue malosi mo le tausiga o lona aiga i le tele o tausaga. O ia o se tagata kamuta, o se tagata ekalesia e tautua ma le faamaoni i lana lotu, o se totino foi o le aufaipese a lana ekalesia, ma o ia foi o se tagata amio lelei e le’i solitulafono.
Na lagolagoina e le loia a le malo ia le talosaga a le itu tete'e, ae na ta'ua e le malo, o le tausaga e 2009 na tulai ai foi le ua molia i le faamasinoga ona o tuuaiga i le faaoolima, ma faanofovaavaaia ai e le faamasinoga o ia.
Na tuuina atu foi i luma o le faamasinoga mea molimau sa maua e leoleo i le tino o le ua molia, lea e aofai aai sikaleti mariuana e lua ma lana ato faafafa sa i ai ana mea faigaluega, o lana pepa sikaleti, o lona mitiafu ma le tupe e $67.40.
Na fesili le faamasino sili ia Michael Kruse ia Leafi pe o le aiga lea e faatatau i ai lana talosaga e toe fia fo’i i ai, o lona aiga i Samoa, ae na tali le ua molia, o lona aiga iinei lea o loo i ai lona toalua ma si ana fanau.
E 5 tausaga na manatu le faamasinoga e loka ai Leafi i le toese, peitai o lea faasalaga o le a faamalumalu, ae o le a faanofovaavaaia o ia mo le 5 tausaga i lalo o poloaiga a le faamasinoga, ma, o se tasi o ia poloaiga e aofia ai lona tuliina o masina e 20 i le falepuipui.
Peitai o le tuliga o masina e 20 i le toese o le a taofi, fuafua lea i le usitai o le ua molia i poloaiga uma a le faamasinoga ua tuu atu ia te ia, e aofia ai le faasaina ona ia toe tagofia le ava malosi, fualaau faasaina pe toe soli foi se isi tulafono, a ia auai i aoaoga e fesoasoani ai i aafiaga o le ava malosi ma fualaau faasaina i lona olaga.
Na fautuaina foi e Kruse ia Leafi e faapea, o le taimi lava na te toe tagofia ai le pia poo ni mariuana, o le taimi foi lea e faatietie ai loa o ia i le vaa ma toe faafoi atu i Samoa.
Na poloaina e le faamasinoga le faatamaia o fualaau faasaina sa maua ia Leafi, ae o ana mea faigaluega o le a toe faafoi atu ia te ia, sei vagana ai le tupe e $67.40 o le a tuu atu i le faamasinoga e amata totogi ai lana salatupe.


text:
Velega: Manu’a finagalo o le atunu’u ona o ponesi a le ASPA
Na faailoa e le afioga i le alii Senatoa ia Velega Savali Jr i le Pulega a le ASPA i se iloiloga sa faia i le taeao ananafi, o a latou Ponesi ia sa totogi atu i nisi o ana tagata faigaluega, o se gaioiga lea ua faamanu’alia ai (insult) finagalo o le atunuu. O se tasi lenei o mataupu na fesiligia e le taitaifono o le komiti o le ASPA/TEO a le Senate i le taimi o le iloiloga ma le ASPA i le taeao ananafi.
Saunoa Velega, e ui ua fai si umi talu ona maea le totogiina atu e le ASPA o ponesi nei i nisi o ana tagata faigaluega, peitai o loo toatele pea lava tagata o lona itumalo ma le atunuu o loo latou fesiligia le atamai na faia ai lea faaiuga, ae o loo silafia lelei lava e le ASPA le feagai ai o le atunuu ma le tulaga pagatia i le itu tau tupe, aemaise ai foi o lea o loo tau saili e le ASPA ni tupe e fesoasoani ai i lana tautua, ae o lea ua toe faaalu isi nei tupe i tagata faigaluega, ae ua le sefe e tali atu ai i isi manaoga o loo tulai mai.
Ina ua fesiligia e Velega le tulaga i Ponesi, na faamanino ai e Susana Faiivae, o ia lea o loo vaaia le itu tau Tupe a le ASPA le aofai o tagata na faamanuiaina i ponesi, atoa ai ma le tupe sa faaalu ai e le ASPA.
Mai le silia i le toa 400 tagata faigaluega a le ASPA o loo i ai, e toa 66 i latou na faamanuiaina i faamanuiaga o ponesi, lea sa totogi atu i le masina o Oketopa na tea nei, ma o ponesi nei e pei ona talitonu le ASPA, o loo i totonu o le latou paketi ua maea ona pasia atu e le Fono, lea e tusa ma le $53,8000 na faaalu ai.
Na taua foi e le ASPA, o ponesi nei sa totogi mai lava i le tausaga e 2008, 2009 ona taofia lea i le 2010 ona o tulaga pagatia sa i ai le itu tau tupe a le faalapotopotoga, e mafua mai i le tele o vaega sa faaleagaina i le galulolo, ae o lea ua toe faaauau mai i le tausaga lenei.
Na lagolagoina e Velega le tatau lea ona totogi atu ponesi i tagata faigaluega, atoa ai ma lona lagolagoina o le mau a le ASPA, o ponesi nei o loo i totonu o le latou paketi, peitai o le itu o loo tetee i ai le alii Senatoa, o le taimi lea ua totogi atu ai e le ASPA ponesi i ana tagata faigaluega, e le o se taimi talafeagai, ma o le mafuaaga foi lena o le faamanu’alia o finagalo o nisi o le atunuu, ona o lea ua faaalu e le ASPA tupe mo ponesi ae o loo pologa le atunuu e totogi a latou pili ia ua toe sii mai.
Na faamanino e le taitaifono o le komiti faafoe a le ASPA o Asaua Fuimaono i luma o le komiti, o ponesi a tagata faigaluega, o se taui lea ua tuuina atu e tusa ai o le tautua faamaoni ma le galulue malosi o tagata faigaluega, talu mai taimi pagatia sa i ai le atunuu i le galulolo, lea sa maitauina ai le galulue ova taimi o tagata faigaluega, aemaise ai foi i latou sa tipi a latou totogi ina ua manaomia e le ASPA le faasaoina mai o nisi o ana vaega tupe
“O le mafuaaga lena na faamaonia ai loa e le Komiti Faafoe le totogiina atu o ponesi i tagata faigaluega nei, ina ia faafetaia ai le tautua sa latou tuuina mai, ma saga unaia ai i latou ina ia faamalolosi pea e fai galuega lelei e tautua ai le atunuu,” o le saunoaga lea a Asaua na le fiafia ai Velega.
Na taua e Velega ia Asaua, o le mafuaaga tonu lava lea o loo tupu ai le faaletonu, ona o loo faavae faaiuga a le ASPA ma mea fai i luga o lona talitonuga.
“Fai pea lou talitonuga lena aua o oe o loo e taitai i le ASPA, ae ou te tautino atu ia te oe Asaua, e oo mai lo’u oti, e tumau lava lo’u talitonuga, o le gaioiga lea ua outou faia, o se mea ua faamanu’alia ai finagalo o le atunuu”, o le saunoaga lea a Velega.
“Fai pea tou ponesi ae tuu ai pea le atunuu e oi ma pologa,” o le isi lea saunoaga a Velega.
Saunoa Velega, e le tau totogiina i ni tupe le tagata faamaoni, ae taui mai lava i le lagi, ma o le mafuaaga foi lea sa ia manatu ai, e ui lava o ponesi o vaega tupe ua pasia ma o se mea e tatau ona totogi atu i tagata faigaluega, ae sa tatau lava ona fetuunai le tofa ma le utaga i le komiti faafoe ma le pulega a le ASPA, i le tulaga pagatia o loo i ai le itu tau tupe i le taimi nei.
Na lagolagoina e le afioga i le tamaitai Senatoa ia Fonoti Aufata le finagalo o Velega e uiga i ponesi, ma ia taua ai, e le sao le taimi na faatinoina ai lea fuafuaga, e le gata i lea, e le o tagata faigaluega uma na maua lea faamanuiaga, ma e ono tulai mai ai foi le tomumu i isi tagata faigaluega, i le leai lea o ni a latou ponesi.